\NormalFont\ShortTitle{2 Buṭrus}

{\MT 2 Buṭrus


\par }\ChapOne{1}{\SH Řxedmet n Arebbi deg wuř n yinni dayes umnen
\par }
{\MM \VerseOne{1}Cimɛun Buṭrus, amsexxar d rrasul n Yasuɛ Lmasiḥ, i inni ittwaḥesben am neccin ssdaheǧen l’iman s tsegda n Siditneɣ d Umsenjem nneɣ, Yasuɛ Lmasiḥ, ɛlaḥsab ccan d ijjen akidneɣ.


\par }{\MM \VS{2}Arḍa d řehna ad ɣarwem mmarenyen xmi i ɣa tessnem Siditneɣ, Yasuɛ Lmasiḥ,
\XREF{◘}{{\XO 1:2 }{\XO{1:2
}}{\XT{Yḥ. 17:3; Rum. 1:7; 1 Bṭ. 1:2; Yah. 2.
}}}

\VS{3}am Wenni iwcin marra min iǧan zi jjehd n AREBBI, maḥend ad yiwi Tudart d tiggʷudi zi AREBBI s tussna n Wenni d aneɣ dd-iřaɣan ɣar uɛuǧi nnes d lɛaḍama nnes,

\VS{4}d Wenni zzayes Netta iwca awem lwuɛud imɣaren iɣřan aṭṭas, ḥima ad zzaysen tcarcem di ṭṭbiɛet nnes n AREBBI, am tᵉttrakkʷarem zi nnecwat iɣeccen i yeǧan di ddunect.
\XREF{◘}{{\XO 1:4 }{\XO{1:4
}}{\XT{Ica. 56:5; Yḥ. 1:12; Rum. 8:15; Gal. 3:26.
}}}


\par }{\MM \VS{5}Am teǧa tmesřact ammu, arnim s marra cḍaret i l’iman nwem tcuni ifeyyḍen, i tcuni nwem ifeyyḍen tussna,

\VS{6}i tussna řewɛaret, i řewɛaret ṣṣbar, i ṣṣbar tiggʷudi zi AREBBI,

\VS{7}i tiggʷudi zi AREBBI tayri i wawmaten u i tayri i wawmaten tayri.

\VS{8}Mařa ttwafent daywem timesřayin-a uca ad daywem feyyḍent, war kenniw ttejjint texwam niɣ břa řɣiǧet di tussna n Siditneɣ Yasuɛ Lmasiḥ.
\XREF{◘}{{\XO 1:8 }{\XO{1:8
}}{\XT{Tit. 3:14.
}}}


\par }{\MM \VS{9}Minzi wenni war ɣar ǧint tmesřayin-a, aqa iddarɣeř, minzi war ittwiři illa ittu asizdeg n ddnub nnes inni tuɣa xas.
\XREF{◘}{{\XO 1:9 }{\XO{1:9
}}{\XT{Ica. 59:10; Ṣaf. 1:17.
}}}

\VS{10}S uyenni, a aytma, cḍarem ktar ḥima ad tḍemnem tařaɣit d usixḍar nwem s řexdayem tiṣebḥanin, minzi mařa teggem aya, xenni ɛemmarṣ ad tenqarḍem.

\VS{11}Minzi ammu i d awem ɣa immarni s waṭṭas wadaf icnan ɣar tgeldit ittduman n Siditneɣ d Umsenjem nneɣ, Yasuɛ Lmasiḥ.


\par }{\BB \par }
{\MM \par }
{\SH Amtan n l’iman nneɣ
\par }
{\MM \VS{12}S uyenni war ttejjiɣ ad kenniw ssɛeqřeɣ zi man aya řebda, waxxa kenniw tessnem u aqa kenniw tbeddem
{\ADD{x dsas n}} tidett tanita.

\VS{13}Maca ittɣiř ayi nican min ɣa kkeɣ
{\ADD{ɛad}} di arrimet-a, ḥima ad kenniw ssfaqeɣ am ssɛeqřeɣ kenniw,
\XREF{◘}{{\XO 1:13 }{\XO{1:13
}}{\XT{2 Bṭ. 3:1.
}}}

\VS{14}minzi ssneɣ aqa takessit n arrimet inu ad dd-tas deɣya, am mammec d ayi issargeb Siditneɣ Yasuɛ Lmasiḥ.
\XREF{◘}{{\XO 1:14 }{\XO{1:14
}}{\XT{Yḥ. 21:18, 19; 2 Tim. 4:6.
}}}

\VS{15}Maca ad ggeɣ tizemmar, ḥima ad tɛeqřem x tmesřayin-a awarni uffuɣ inu.


\par }{\MM \VS{16}Minzi neccin war neḍfar ca tiḥuja isaysen, umi tuɣa d awem nettbarreḥ jjehd d twasit n Siditneɣ Yasuɛ Lmasiḥ, maca aqa neched s tiṭṭawin nneɣ x lɛaḍama nnes.
\XREF{◘}{{\XO 1:16 }{\XO{1:16
}}{\XT{Mt. 17:1; Yḥ. 1:14; 1 Kur. 1:17; 2:1, 4; 4:20; 1 Yḥ. 1:1.
}}}

\VS{17}Minzi Netta aqa iṭṭef zi AREBBI Babas ccan d uɛuǧi umi d as dd-tusa tmijja-ya zeg uɛuǧi i dd-yusin ak-d lɛaḍama nnes: “Wa d Mmi inu iɛizzen wenni dayes ufiɣ arḍa inu.”
\XREF{◘}{{\XO 1:17 }{\XO{1:17
}}{\XT{Mt. 3:17; 17:5; Mk. 1:11; 9:7; Lk. 3:22; 9:35; Kul. 1:13.
}}}

\VS{18}Uřa d neccin nesřa tmijja-ya zeg ujenna, umi tuɣa issawař akides, řami neǧa akides x wedrar iqeddsen.

\VS{19}Uřa d neccin ɣarneɣ awař d tidett n inabiyyen,
{\ADD{u}} kenniw ad teggem mliḥ mařa tewcim taynit i wawař nni am i yijj n řefnar yareqqen deg ijj n wemcan ibbubbes, ař ɣa idduqqez wass uca ad tenqar tfuct deg wuřawen nwem.
\XREF{◘}{{\XO 1:19 }{\XO{1:19
}}{\XT{2 Kur. 4:6; Asa. 22:16.
}}}

\VS{20}Amezwar ittxeṣṣa kenniw ad tessnem aqa war din uřa d ict n nnubuwa tᵉnnufseř x tira nnes
{\ADD{iqeddsen}}.

\VS{21}Minzi min ittwanabben war dd-itteffiɣ ɛemmarṣ zi min ixs bnadem, maca yusa-dd
{\ADD{zeg uqemmum n}} yeryazen iqeddsen n AREBBI nni issiwřen am d asen dd-indeh Arruḥ Iqeddsen.
\XREF{◘}{{\XO 1:21 }{\XO{1:21
}}{\XT{2 Tim. 3:16.
}}}


\par }{\BB \par }
{\BB \par }
{\MM \par }

\Chap{2}{\SH Ḥḍam ixef nwem zeg imseřmaden issxarriqen
\par }
{\MM \VerseOne{1}Maca tuɣa din ɛawed jar řgens inabiyyen issxarriqen, am mammec i ɣa iřin uřa d imesɣaren issxarriqen jar awem, ad ssidfen tibridin ittareddǧen, ad nkaren Sidi i ten isɣin, ad ssiwḍen
{\ADD{ammu}} areyyeb deɣya x yixef nsen.
\XREF{◘}{{\XO 2:1 }{\XO{2:1
}}{\XT{Aɛwd. 13:2; Mt. 24:11; Řex. 20:29; 1 Tim. 4:1; 2 Tim. 3:1.
}}}

\VS{2}Aṭṭas i ɣa iḍfaren taxmuji nsen ař ɣa ittwaceqqef webrid n tidett zi ssibbet nsen.

\VS{3}S ṭṭmeɛ u s wawařen ittwaggen ad zzaywem ggen am zi sseřɛet,
{\ADD{maca}} řḥukm xasen zeg wecḥař uya war ibḍiř ca uca ahellek nsen war ittnudum ca.
\XREF{◘}{{\XO 2:3 }{\XO{2:3
}}{\XT{Yah. 4.
}}}


\par }{\MM \VS{4}Minzi mařa AREBBI war issar x
{\BD{lmalakat}} i yeggin ddnub, maca inḍar i-ten di ssnaseř n taǧest di řaǧaɣ yuǧɣen uca isellem i-ten ḥima ad ttwaxemmřen ař řḥukm n uɛeddeb,
\XREF{◘}{{\XO 2:4 }{\XO{2:4
}}{\XT{Yah. 6; Asa. 20:3.
}}}

\VS{5}u
{\ADD{ɛawed}} war issar x
{\BD{ddunect n zic}}, maca tuɣa iḥḍa Nuḥ, wenni d wiss tmenya, ambarreḥ n tsegda, řami dd-iḍřeq řḥemřet x ddunect n lkuffar,
\XREF{◘}{{\XO 2:5 }{\XO{2:5
}}{\XT{Amz. 7:23; 1 Bṭ. 3:19.
}}}

\VS{6}u
{\ADD{ɛawed}} řami issecmeḍ Netta
{\BD{tineddam n Sadum d Ɛamurra}} u iḥkem xasent s uneqřeb, aqa yarra i-tent d lmital i lkuffar i ɣa yiřin ɛad.
\XREF{◘}{{\XO 2:6 }{\XO{2:6
}}{\XT{Amz. 19:24; Aɛwd. 29:22; Ica. 13:19; Irm. 50:40; Ḥiz. 16:49; Ḥuc. 11:8; Ɛam. 4:11; Yah. 7.
}}}


\par }{\MM \VS{7}Ɛawed issenjem Netta
{\BD{Lut, amseggad}}, wenni tuɣa iweddben aṭṭas zi ticři ixemjen n yinni war ɣar teǧi ccariɛa.
\XREF{◘}{{\XO 2:7 }{\XO{2:7
}}{\XT{Amz. 19:7, 8.
}}}

\VS{8}Maɣar umi amsegged wanita iẓra d isřa timegga nsen i war dd-yusin ak-d ccariɛa, ittwaɛeddab řeɛmar
{\ADD{nnes}} iseggden zeg wass ař wass, am tuɣa izeddeɣ jar asen.
\XREF{◘}{{\XO 2:8 }{\XO{2:8
}}{\XT{Izhd. 119:158.
}}}

\VS{9}{\ADD{Ammu}} i issen SIDI mammec i ɣa issuffeɣ inni t itteggʷeden, zi řmeḥnet,
{\ADD{maca}} Netta iḥeṭṭa inni war iseggden ḥima ad ttwaɛeddben deg wass n lḥisab,
\XREF{◘}{{\XO 2:9 }{\XO{2:9
}}{\XT{1 Kur. 10:13.
}}}

\VS{10}mahu qaɛ inni iḍfaren ddat
{\ADD{nsen}} am ttmeẓẓren di min ixemjen, u seḥqarran ṣṣulṭa
{\ADD{n ijenwan}}. Aqa aten d imɛeffaren d imneffxen, war ttarjijin zzat min iɛuǧen am ttceqqafen.

\VS{11}Waxxa lmalakat ujarent ten di ṣṣulṭa d jjehd, war xasen ssiwiḍent řḥukm n SIDI di ssibbet n uceqqaf.

\VS{12}{\ADD{Maca}} nitni
{\ADD{s řɛeks}} ǧan am imuddaren ignawen ɛlaḥsab ṭṭbiɛet, inni yuran i tɣarṣt s řmus d tajeyyaft am ttceqqafen di min di war fehhmen. Ad ttwajeyyfen di tjeyyaft
{\ADD{n yixef}} nsen.
\FTNT{◼}{{\FR 2:12 }{\FR{2:12
}}{\FT{}}{\FK{imuddaren}}{\FT{ - ixs ad yini ‘iwdan’ d ‘lḥayawanat’ d marra min iddaren nni izemmar ad yuyur.}}}  \XREF{◘}{{\XO 2:12 }{\XO{2:12
}}{\XT{Irm. 12:3; Yah. 10.
}}}

\VS{13}Ina d inni x teǧa řmuɛṣiyyet d řmunet i řmuɛṣiyyet. Nitni ḥesben tawarrit n meẓri deg nnecwat s uziř d abarreɛ am ccuren nitni s ibeqqiḍen
{\ADD{n řewsex}}. Xmi ttarran nnitni meẓri deg uraren nsen n uɣebbi, sellmen ixef nsen ɣar twarrit n meẓri tameqqrant.

\VS{14}Tiṭṭawin nsen ccurent s zzina u s ddenb war iqeṭṭin, xmi ɣekkwan nitni řeɛmur n yinni war ibedden nican. Aqa ɣarsen uř ittwarebban x ṭṭmeɛ, aqa nitni d tarwa n nneɛřet,

\VS{15}ffɣen zeg webrid iseggmen, weddaren, uca ḍfaren abrid nni ikka Balɛam, mmis n Faɣur, wenni tuɣa ittexsen řmunet n řɣecc.
\XREF{◘}{{\XO 2:15 }{\XO{2:15
}}{\XT{Řxř. 22:7, 21; Yah. 11.
}}}

\VS{16}Maca netta iksi awebbex i řmuɛṣiyyet nnes, minzi zzayřet tagnawt tessiweř ɣares s ict n tmijja n iwdan, temneɛ tubbuheřya n unabi.
\XREF{◘}{{\XO 2:16 }{\XO{2:16
}}{\XT{Řxř. 22:21.
}}}


\par }{\MM \VS{17}Nitni d řɛunṣarat war dayes bu waman, d iseynuten ttwaɛarrnen s tḥaryaḍt, aqa tubbarcent n taǧest tᵉttwassewjed asen.
\XREF{◘}{{\XO 2:17 }{\XO{2:17
}}{\XT{Yah. 12.
}}}

\VS{18}Maɣar mařa ssiwřen s nnɛi n řhard
{\ADD{nsen}} ixwan, aqa nitni ssɣekkʷan s nnecwat ixemjen n arrimet inni igguren ad arewřen zeg inni isellmen ixef nsen i uɣekkwi.

\VS{19}Waɛden ten s tiřelli, waxxa nitni simant nsen d isemɣan n řɣecc. Minzi wi zi ittwaɣelleb bnadem, aqa i netta ad yiři d amsexxar.
\XREF{◘}{{\XO 2:19 }{\XO{2:19
}}{\XT{Yḥ. 8:34; Rum. 6:16.
}}}

\VS{20}Maɣar awarni řami dd-arewřen nitni zi řexmej n ddunect s tussna n Siditneɣ d Amsenjem nneɣ, Yasuɛ Lmasiḥ, aqa dewřen-dd ɣar řexmej nni ɛawed uca ttwaɣellben zzayes twařa nneɣni, aqa xenni aneggar nsen ad asen yura mahu x umezwar.
\XREF{◘}{{\XO 2:20 }{\XO{2:20
}}{\XT{Mt. 12:45; Ɛbr. 6:4; 10:26.
}}}

\VS{21}Aqa ḥsen asen meɛlik qqimen war ssinen abrid n tsegda zi min ssnen, uca řexdenni ad ffɣen ɛawed x tewṣeyyet iqeddsen i d asen dd-ittwasellmen.

\VS{22}Aqa temsar asen am tt iqqar wawař-a n tidett: “Aqzin aqa idweř-dd x min tuɣa dd-iɛuqq!” niɣ
{\ADD{mammec d as qqaren nneɣni}}: “Tiřeft tenni ittwassirden qaɛ,
{\ADD{tedweř-dd}} tᵉttmarraɣ deg ubaryuḍ
{\ADD{nnes}}!”
\XREF{◘}{{\XO 2:22 }{\XO{2:22
}}{\XT{Awřn. 26:11.
}}}


\par }{\BB \par }
{\BB \par }
{\MM \par }

\Chap{3}{\SH Ass n SIDI AREBBI
\par }
{\MM \VerseOne{1}{\ADD{A}} imɛizzen inu, ta d tabrat wiss tnayen i d awem dd-uriɣ řexxu, u
{\ADD{di tnayen n tebratin-a}} arezzuɣ ad ssfaqeɣ nneyyet nwem iṣfan am kenniw ssɛeqřeɣ,
\XREF{◘}{{\XO 3:1 }{\XO{3:1
}}{\XT{2 Bṭ. 1:13.
}}}

\VS{2}ḥima ad teqqimen tᵉttfekkarem deg wawařen nni tuɣa innan inabiyyen iqeddsen zic, uřa di tewṣeyyat n Siditneɣ d Amsenjem nneɣ, tinni
{\ADD{ɣarneɣ dd-yiwḍen}} s rrusul.

\VS{3}Man aya ittxeṣṣa ad tessnem d amezwaru, aqa deg wussan ineggura ad dd-asen imestehzayen inni istehzan am uyuren ɣar nnecwat nsen,
\XREF{◘}{{\XO 3:3 }{\XO{3:3
}}{\XT{1 Tim. 4:1; 2 Tim. 3:1; Yah. 18.
}}}

\VS{4}ad inin: “Mani iǧa lwaɛd n twasit nnes? Zeg wami ṭṭṣen řejdud nneɣ, ammu i yeqqim kuřci am tuɣa iǧa zeg umezwar řami tᵉttwagg ddunect.”
\XREF{◘}{{\XO 3:4 }{\XO{3:4
}}{\XT{Ḥiz. 12:22.
}}}

\VS{5}Meɛlik ufin ad ttun belli s wawař n AREBBI aqa ijenwan izwaren ad iřin, u aqa řbarr igeɛɛed zeg waman u s ufus n waman s Wawař n AREBBI,
\XREF{◘}{{\XO 3:5 }{\XO{3:5
}}{\XT{Amz. 1:9; Izhd. 24:2.
}}}

\VS{6}{\ADD{aman}} i zi tᵉttwahellek ddunect n řweqt nni umi dd xas ssefyen waman
{\ADD{n řḥemřet deg wussan n Nuḥ,}} uca tᵉttwamḥa.
\XREF{◘}{{\XO 3:6 }{\XO{3:6
}}{\XT{Amz. 7:10, 21.
}}}

\VS{7}Maca ijenwan d temmurt n yiḍa aqa ttwaḥefḍen s wawař nnes, xemmřen i tmessi ař ass n lḥisab d uweddar n lkuffar.
\XREF{◘}{{\XO 3:7 }{\XO{3:7
}}{\XT{Izhd. 102:27; Ica. 51:6; 2 Ts. 1:8; Ɛbr. 1:11; 2 Bṭ. 3:10.
}}}


\par }{\MM \VS{8}Maca ittxeṣṣa kenniw war tᵉttᵉttum ict n řḥajjet,
{\ADD{a}} imɛizzen, aqa-tt d ta: ɣar SIDI ijj n wass am ařef n iseggʷusa uca ařef n iseggʷusa am yijj n wass.
\XREF{◘}{{\XO 3:8 }{\XO{3:8
}}{\XT{Izhd. 90:4.
}}}

\VS{9}Aqa SIDI war issɛizzi deg usuffeɣ n řwuɛud nnes am mammec d asen ittɣiř i ca
{\ADD{n iwdan}}, maca Netta iggur akidwem s ttasiɛ n řxaḍar, minzi Netta war ittexs ca ad yareyyeb uřa d ijj, maca maḥend ad tuben marra.
\XREF{◘}{{\XO 3:9 }{\XO{3:9
}}{\XT{Ḥiz. 18:32; 33:11; Ica. 30:18; Ḥab. 2:3; Rum. 2:4; 1 Tim. 2:4; 1 Bṭ. 3:20; 2 Bṭ. 3:15.
}}}


\par }{\MM \VS{10}Maca ass n SIDI ad dd-yas am uxewwan s ǧiřet. Deg wass nni ad weddaren ijenwan s řɣefřet u timesřayin timezwura
{\ADD{n ddunect}} ad fesyent di tmessi uca tammurt d řexdayem i xas iǧan ad ttwafent.
\XREF{◘}{{\XO 3:10 }{\XO{3:10
}}{\XT{Mt. 24:43,44; 1 Ts. 5:2; Asa. 3:3; 16:15.
}}}


\par }{\MM \VS{11}Am marra timesřayin-a ad fesyent ammu, mammec ittcuwwar ad tuyurem kenniw s tqeddast d tiggʷudi zi AREBBI,

\VS{12}am tᵉttrajam tawasit n wass n AREBBI, am tᵉttmeẓrem dayes, xmi ɣa fnan ijenwan am ttwaqeǧben s tmessi uca ad fesyent timesřayin timezwura
{\ADD{n ddunect}} s řɛabuq nnes.
\XREF{◘}{{\XO 3:12 }{\XO{3:12
}}{\XT{Izhd. 50:3; 2 Ts. 1:8.
}}}

\VS{13}Maca neccin aqa nettraja ijenwan n jdid d temmurt n jdid mani ɣa tezdeɣ tsegda ɛlaḥsab lwaɛd nnes.
\XREF{◘}{{\XO 3:13 }{\XO{3:13
}}{\XT{Ica. 65:17; 66:22; Asa. 21:1.
}}}


\par }{\MM \VS{14}S uyenni,
{\ADD{a}} imɛizzen inu, umi kenniw tᵉttrajam man aya, cḍarem maḥend ad tᵉttwafem břa řexmej u břa řɛib zzates di řehna.

\VS{15}Ḥesbem ttasiɛ n řxaḍar n SIDI d
{\ADD{tawwart i}} weṣřaḥ, am mammec uřa d umatneɣ iɛizzen Bulus d awem dd-yura ɛlaḥsab tiɣit i d as immewcen,
\XREF{◘}{{\XO 3:15 }{\XO{3:15
}}{\XT{Rum. 2:4.
}}}

\VS{16}am mammec xas issiweř netta di marra tibratin nnes. Aqa din ca n tmesřayin iwɛaren i řefhamet, tinni i ssfarraɣen řjuhhař d yewdan war imtinen
{\ADD{deg wuř nsen}}, am mammec ggin uřa i Tira
{\ADD{Iqeddsen}} nneɣni i wareyyeb n yixef nsen.
\XREF{◘}{{\XO 3:16 }{\XO{3:16
}}{\XT{Rum. 8:19; 1 Kur. 15:24; 1 Ts. 4:15.
}}}


\par }{\MM \VS{17}S uyenni kenniw
{\ADD{a}} imɛizzen inu, am tessnem man aya qbeř, ḥḍam ixef nwem, ḥima war tḍeffaram awarni i uweddar n yinni iǧan břa ccariɛa uca ad tewḍam waxxa tuɣa tᵉttbeddam nican,

\VS{18}maca
{\ADD{s řɛeks ḥḍam}} ad teymem deg arḍa d tussna n Siditneɣ d Amsenjem nneɣ, Yasuɛ Lmasiḥ, u n AREBBI, Babas, i Wenni umi ɣa yiři uɛuǧi, am řexxu am řebda, ař deg wussan n řebda! Amin.


\par }