\NormalFont\ShortTitle{Raɛut}

{\MT Raɛut


\par }\ChapOne{1}{\MM \VerseOne{1}Deg wussan i di qeṭṭan řquḍat řeḥkamat
{\ADD{di temmurt}}, imsar ijj n řaẓ di temmurt. S uyenni iffeɣ ijj n weryaz zi Bayt-Laḥm di Yahudiyya ḥima ad izdeɣ d abarrani deg iyyaren n Mu’ab, netta d temɣart nnes d tnayen n iḥenjiren nnes akides.

\VS{2}Aryaz ttřaɣan as
{\BD{Alimalik}}, tamɣart nnes ttřaɣan as
{\BD{Naɛumi}}, d tnayen n iḥenjiren nnes ttřaɣan asen Maḥlun d Kilyun,
{\ADD{nitni tuɣa aten d}} ayt n Ifrata zi Bayt-Laḥm di Yahudiyya. Nitni iwḍen ɣar iyyaren n Mu’ab, qqimen dinni.

\VS{3}Alimalik, aryaz n Naɛumi, immut. Teqqim
{\BD{nettat}} ak-d tnayen n warraw nnes.

\VS{4}Ina iwyen timɣarin n Mu’ab, isem n ict qqaren as Ɛurfa u isem n tenneɣni Raɛut, uca qqiment dinni řqedd n ɛřaḥař ɛecra n iseggʷusa.

\VS{5}U mmuten uřa d tnayen nni: Maḥlun d Kilyun. Teqqim temɣart
{\ADD{weḥḥdes}}, břa tnayen n warraw nnes u břa aryaz nnes.


\par }{\BB \par }
{\MM \par }
{\SH Aɛqab n Naɛumi ak-d Raɛut
\par }
{\MM \VS{6}Uca teɛdeř Naɛumi ixef nnes ak-d tesřatin nnes, ḥima ad dd-tedweř zeg iyyaren n Mu’ab, maɣar tuɣa tesřa aqa SIDI yarzef i řgens nnes uca iwca asen aɣrum.

\VS{7}{\ADD{S uyenni}} teffeɣ nettat ak-d tnayen n tesřatin nnes zeg wemcan mani tuɣa teqqim
{\ADD{marra řweqt nni}}. Nitenti ruḥent deg webrid maḥend ad areggʷḥent ɣar temmurt n Yahudiyya.

\VS{8}Tenna Naɛumi i tnayen n tesřatin nnes: “Areggʷḥent-i-dd, dewřent-i-dd, kuř icten ɣar taddart n yemmas! SIDI ad akent iwc tamexsiwt
{\ADD{nnes}} icewwaren, am mammec tt teggint deg imettan u dayi.

\VS{9}SIDI ad yejj ad tafent arraḥet, kuř icten di taddart n weryaz nnes!” Xenni tessudem i-tent uca nitenti ssgeɛɛdent tmijja nsent, sɣuyent,

\VS{10}nnant as: “Neccin ad dd-nedweř nican akidem ɣar řgens nnem!”

\VS{11}Naɛumi tenna: “Ɛeqbent-i-dd, a yessi! Mayemmi texsent akidi traḥent? Ma
{\ADD{ɣari}} deg uɛeddis inu ɛad iḥenjiren nni izemmaren ad dewřen d iryazen i kennint?

\VS{12}Ɛeqbent-i-dd, a yessi inu! Ruḥent, minzi necc aqa wsareɣ maḥend ad ɣari yiři ɛad weryaz. Waxxa nniɣ: ‘Necc ɣari ɛad asitem!’, wah, iři ǧiřet-a ad iřiɣ i yijj n weryaz, wah, ad arweɣ iḥenjiren,

\VS{13}ma texsent ad trajant ař ɣa mɣaren, ma texsent ad tmenɛent ixef nkent maḥend ad tdewřent i yijj n weryaz? Lla, a yessi! Aqa ameddur inu iffeɣ d amerzag xakent aṭṭas, maɣar iffeɣ-dd ufus n SIDI ḍidd ayi.”

\VS{14}{\ADD{Xenni}} ssgeɛɛdent timijjawin nsent uca arnint ɛad deg iɣuyyan uca Ɛurfa tessudem lallas, maca Raɛut teqqim teřṣeq dayes.


\par }{\MM \VS{15}Tenna: “Xzar, tanuṭ nnem aqa tedweř ɣar řgens nnes u ɣar irebbiten nnes. Dweř, teḍfared tanuṭ nnem!”

\VS{16}Raɛut tarra-dd xas: “War xafi ttziyyar ḥima ad dayem semḥeɣ uca ad dd-dewřeɣ awarni i weɛrur nnem, minzi mani ɣa tuyured cem, din i ɣa uyureɣ uřa d necc, u mani i ɣa tessensed cem, din i ɣa ssenseɣ uřa d necc, řgens nnem d řgens inu, d AREBBI nnem d AREBBI inu.

\VS{17}Mani i ɣa temmted, din i ɣa mmteɣ uřa d necc u din i ɣa ttwaneḍřeɣ uřa d necc. Ejj ad ayi igg SIDI ta d ta uca ad dayes yarni ɛad, minzi mɣir řmewt i d ayi ɣa ibḍan xam!”

\VS{18}Ařami teẓra
{\ADD{Naɛumi}} belli nettat tegga x tecři, war teqqim tessawař ɛad akides.


\par }{\MM \VS{19}Ammu i yuyurent s tnayen idsent ařami iwḍent ɣar Bayt-Laḥm. Umi iwḍent ɣar Baytlaḥm, imsar, aqa marra tandint tenneḥweř di ṭṭweɛ nsent uca nnant
{\ADD{temɣarin}}: “Ma d ta d Naɛumi?”

\VS{20}Maca nettat tarra-dd xasen tenna: “War d ayi ttřaɣant ‘Naɛumi’
{\ADD{ssa d tsawent}},
{\ADD{maca}} řaɣant ayi: ‘Mara’, maɣar Amzemmar x kuřci igga dayi tarzugi d tameqqrant.\FTNT{◼}{{\FR 1:20 }{\FR{1:20
}}{\FT{}}{\FK{Mara}}{\FT{ - man aya ixs ad yini ‘Tamarzagt’.}}}

\VS{21}Ffɣeɣ ccureɣ maca SIDI ijja ayi ad dd-areggʷḥeɣ s ifassen xwan. Mayemmi d ayi ttřaɣant
{\ADD{ɛad}} ‘Naɛumi’ umi xafi iched SIDI u Amzemmar x kuřci igga ayi min iǧan d aɛeffan?”

\VS{22}{\ADD{Ammu}} i tareggʷeḥ Naɛumi ak-d Raɛut, Tamu’abect, tasřift nnes nni dd-idewřen akides zeg iyyaren n Mu’ab. Iwḍent nitenti ɣar Baytl-Laḥm ɣar umezwaru n tmeyra n imendi.
\FTNT{◼}{{\FR 1:22 }{\FR{1:22
}}{\FT{}}{\FK{imendi}}{\FT{ - niɣ ‘caɛir’ ( الشعير).}}}


\par }{\BB \par }
{\BB \par }
{\MM \par }

\Chap{2}{\SH Raɛut deg iyyar n Buɛaz
\par }
{\MM \VerseOne{1}Naɛumi tuɣa ɣares ijjen zi řaǧ n weryaz nnes, ijj n weryaz s waṭṭas n wagřa, zi řaǧ n Alimalik, ttřaɣan as Buɛaz.
\XREF{◘}{{\XO 2:1 }{\XO{2:1
}}{\XT{Mt. 1:5}}}

\VS{2}Tenna Raɛut Tamu’abect i Naɛumi: “Ejj ayi ad ffɣeɣ ɣar iyyar ad ssmuneɣ tidrin awarni i wenni i ɣa yafeɣ arḍa di tiṭṭawin nnes.” Uca nettat tarra-dd xas: “Uyur, yeǧi!”
\XREF{◘}{{\XO 2:2 }{\XO{2:2
}}{\XT{Lawi 19:9; 23:22, Aɛwd. 24:19}}}


\par }{\MM \VS{3}Raɛut tuyur uca tusa-dd din, tessmuna awarni i yinni imejjaren. Uca imsar, tewḍa as-dd tesɣart n yeyyar n Buɛaz wenni zi řaǧ n Alimalik.

\VS{4}U xzar, yusa-dd Buɛaz zi Bayt-Laḥm, inna i yinni imejjaren: “SIDI akidwem!” Nitni arrin-dd xas: “SIDI ad cek ibarek!”

\VS{5}{\ADD{Xenni}} inna Buɛaz i umsexxar nnes wenni tuɣa x yinni imejjaren: “Umi tegga yeǧis taḥenjirt nni?”

\VS{6}Amsexxar wenni tuɣa x yinni imejjaren, yarra-dd xas, inna: “Nettat d taḥenjirt Tamu’abect i dd-yusin ak-d Naɛumi zeg iyyar n Mu’ab.

\VS{7}Nettat tenna: ‘Ejj ayi ad ssmuneɣ tidrin u ad yarweɣ tidrin ɣar icuwwafen
{\ADD{n imendi}} awarni i yinni imejjaren!’ Ammu i dd-tusa uca teqqim zeg uteffu n řḥař ař řexxu. Drus waha i teqqim di taddart.”


\par }{\MM \VS{8}Buɛaz inna i Raɛut: “Sḥes ɣari, a yeǧi! War třeqqḍed uřa ɣar ijj n yeyyar nneɣni, war ttaggʷej zi ssa, maca qqim tudsed ɣar temsexxarin inu.

\VS{9}{\ADD{Tebbet}} tiṭṭawin nnem deg iyyar aya mani mejjaren, uyur awarni asent. Necc ɛeřmeɣ i imsexxaren inu, war cem ttḥidin.
{\ADD{Mařa}} teffuded, tzemmared ad tuyured ɣar iqubac ad teswed zi min d yuymen imsexxaren.”

\VS{10}Nettat tewḍa x wudem nnes uca tuḍar ɣar temmurt, tenna as: “Mayemmi ufiɣ arḍa di tiṭṭawin nnec, aqa cek tbedded akidi,
{\ADD{waxxa}} necc d tabarranit?”

\VS{11}Buɛaz yarra-dd xas, inna: “Aqa nnan ayi nican marra min teggid i lallam awarni i řmewt n weryaz nnem, mammec teggid tsemḥed di babam d yemmam d temmurt nnem mani txeřqed uca tuyured ɣar ijj n řgens i war t tessined qbeř.

\VS{12}Ad cem ixeǧeṣ SIDI n Israil tasexxart nnem
{\ADD{taṣebḥant}} i teggid uca ad am dd-tas řmunet teccur zi SIDI, AREBBI n Israil, sadu ifriwen nnes i dd-tusid maḥend ad dinni tedduryed.”
\XREF{◘}{{\XO 2:12 }{\XO{2:12
}}{\XT{Aɛwd. 32:11; Izhd. 36:8; 57:2; 91:4}}}

\VS{13}Nettat tenna: “Ejj ayi ad afeɣ arḍa di tiṭṭawin nnec, a sidi inu, minzi tessfewwjed xafi, tessiwřed ɣar wuř n tayya nnec, waxxa necc war ǧiɣ am uřa d ict zi tiyya nnec.”


\par }{\MM \VS{14}Ɣar řḥař n macca inna as Buɛaz: “As-dd da uca ecc zeg weɣrum, sisen ařeqquz nnem di řxeǧ!” Nettat teqqim zzat i yinni imejjaren uca iwca as netta tiɣwawin, tecca tejjiwen, iceṭṭ xas ɛad.

\VS{15}Ařami tekkar ḥima ad tessmun tidrin, iɛřem Buɛaz i imsexxaren nnes: “Ejj i-tt ad tessmun jar icuwwafen
{\ADD{n imendi}} u war tt tesseḥqaram ca!

\VS{16}Ɣeḍřem as-dd cwayt cwayt zi tqebbiḍin uca jjem tt
{\ADD{di tammurt}}, uca jjem tt ad tessmun aya, war tt tzawarem.”


\par }{\MM \VS{17}Uca nettat tuɣa třeqqeḍ deg iyyar nni ař tameddit. Xenni tṣeffa min tuɣa teřqeḍ. Tuɣa ɛřaḥař řqedd n ijj n ifa n imendi.

\VS{18}Nettat tessmun i-t, tudef ɣar tendint uca teẓra lallas min tuɣa teřqeḍ. Tejbed
{\ADD{ɛawed}} min tuɣa iceṭṭen zi macca nnes tameqqrant uca tewca as t.

\VS{19}{\ADD{Xenni}} tesseqsa lallas: “Mani třeqḍed ass-a u mani txedmed? Ad ittwabarek wenni tuɣa akidem ibedden!” Uca nettat tḥaja as i lallas wi i ɣar tuɣa texdem, tenna: “Aryaz i ɣar xedmeɣ ass-a ttřaɣan as Buɛaz.”

\VS{20}{\ADD{Xenni}} tenna Naɛumi i tesřift nnes: “Ad ittwabarek SIDI wenni war ikkisen tamexsiwt nnes icewwaren zeg yinni iddaren d yinni immuten!” Tenna as Naɛumi
{\ADD{ɛawed}}: “Aryaz nni zzayneɣ, netta d ijj zeg imefdiyyen nneɣ
{\ADD{inni zemmaren ad sɣen afedday}}.”
\FTNT{◼}{{\FR 2:20 }{\FR{2:20
}}{\FT{}}{\FK{amefdi - imefdiyyen}}{\FT{ - wenni izemmaren ad ifekk afday u ad idweř ɛawed ɣar twacunt i ɣar iǧa wefday d agřa n zic.}}}  \XREF{◘}{{\XO 2:20 }{\XO{2:20
}}{\XT{Lawi 25:26, 48, 49}}}

\VS{21}Raɛut, Tamu’abect, tenna: “Netta inna ayi ɛad: ‘Qqim ɣar imsexxaren nni ɣari iǧan, ař ɣa kemmřen ad ssmunen marra tamegra nni ɣari iǧan.’ ”

\VS{22}Tenna Naɛumi i tesřift nnes Raɛut: “Mliḥ, a yeǧi, mařa teffɣed cem ak-d temsexxarin nnes, xenni war iǧi wi cem i ɣa ihewřen deg iyyar nneɣni.”

\VS{23}Raɛut teqqim tudes i temsexxarin n Buɛaz ḥima ad tessmun
{\ADD{tidrin}}, ařami teqḍa tmeyra n imendi d tmeyra n irden uca teqqim
{\ADD{tezdeɣ}} ɣar lallas.


\par }{\BB \par }
{\BB \par }
{\MM \par }

\Chap{3}{\SH Raɛut d Buɛaz x unedrar
\par }
{\MM \VerseOne{1}Uca lallas Naɛumi tenna as: “A yeǧi, ma tuɣa war ttexseɣ ad am afeɣ amcan n řaman ḥima ad tiřid mliḥ?

\VS{2}Ma war iǧi Buɛaz, i ɣar tuɣa cem jar temsexxarin nnes, d ijjen zi raǧ nneɣ? Xzar, ass-a ɣar tmeddit, ad izzuzar imendi deg unedrar.

\VS{3}Sird, dhen ixef nnem uca yarḍ taqendurt nnem, xenni hwa-dd ɣar unedrar! War seccan ixef nnem i weryaz ař ɣa yiři icca iswa.

\VS{4}Mařa iraḥ ad iṭṭeṣ, ad tiři ad tarzud amcan mani izzeř. Adef
{\ADD{xenni}} ɣar din, tɛarrid x dduri x iḍaren nnes uca zzeř dinni! Netta ad am yini
{\ADD{xenni}}, min ittxeṣṣa ad t tegged.”

\VS{5}Nettat tarra-dd xas: “Marra min d ayi teqqared, ad t ggeɣ.”


\par }{\MM \VS{6}Nettat tehwa ɣar unedrar uca tegga amenni qaɛ min tuɣa d as tenna lallas.

\VS{7}{\ADD{Řami}} icca iswa Buɛaz, ifarḥ wuř nnes, ikkar yuyur, ḥima ad izzeř ɣar ṭṭarf n ijj n uɛurric n tqebbiḍin
{\ADD{n imendi}}.
{\ADD{Xenni}} tusa-dd břa řḥess, tɛarra
{\ADD{x dduri}} ɣar iḍaren nnes uca tezzeř.

\VS{8}Ɣar wezyen n ǧiřet innexřeɛ weryaz nni, inneqřeb, uca xzar, ict n temɣart tuɣa tezzeř ɣar iḍaren nnes.

\VS{9}Netta inna: “Min teɛnid cem?” Nettat tarra-dd xas: “Necc d Raɛut, tayya nnec. Egg maca afriw nnec x tayya nnec, maɣar cek d wenni izemmaren ad ayi ifdi.”
\FTNT{◼}{{\FR 3:9 }{\FR{3:9
}}{\FT{}}{\FK{ifdi}}{\FT{ - xzar Izhd. 78:35.}}}  \XREF{◘}{{\XO 3:9 }{\XO{3:9
}}{\XT{Aɛwd. 23:1; 27:20; Ḥiz. 16:8}}}

\VS{10}Inna netta: “Tettwabarked cem zi SIDI, a yeǧi!
{\ADD{Řexxu}} deg uneggar teggid tamexsiwt nnem icewwaren mahu s min teggid deg umezwaru, maɣar cem war tuzziřed awarni i iɛezriyyen, imezřaḍ niɣ ayt n bu wagřa.

\VS{11}{\ADD{Xenni}} řexxu,
{\ADD{a}} yeǧi, war tteggʷed ca! Marra min ɣa tinid, ad am t ggeɣ, maɣar qaɛ wi da di tewwart
{\ADD{n tendint}} n řgens inu issen, aqa cem d ict n temɣart temḥeḍ.

\VS{12}Řexxu
{\ADD{xenni}}, d tidett necc d ijj n umefdi, maca din ɛad ijj n umefdi nneɣni, wenni d am itteɛnan ktar xafi necc.

\VS{13}Seɛdu ǧiřet-a da. Mařa imsar tiwecca di ṣṣbeḥ, netta ixs ad xam ifdi, mliḥ,
{\ADD{xenni}} ejj i-t ad ifdi, maca mařa netta war ixs ad cem ifdi, xenni necc ad xam fdiɣ, s tidett xenni am iddar SIDI. Qqim zzeř ař tiwecca.”


\par }{\MM \VS{14}{\ADD{Ammu}} i teqqim tezzeř ɣar iḍaren nnes ař tiwecca uca qbeř ma izemmar ijj ad iẓar wenneɣni, tekkar,
{\ADD{maɣar}} netta inna: “War tᵉttiři tᵉttwassnen, aqa ict n temɣart tuɣa tusa-dd ɣar unedrar”

\VS{15}Netta inna
{\ADD{ɛawed}}: “Ksi tacḍaḍt i zi třeḥḥfed, ṭṭef i-tt!” Uca netta iccur i-tt s setta n
{\ADD{řeqyasat}} n imendi uca issarbu tt xas. Xenni yudef ɣar tendint.


\par }{\MM \VS{16}Tusa-dd nettat ɣar lallas u tanita tesseqsa: “Min teɛnid cem, a yeǧi?” Nettat tḥaja as marra min kis igga weryaz
{\ADD{nni}}.
\FTNT{◼}{{\FR 3:16 }{\FR{3:16
}}{\FT{}}{\FK{Min teɛnid cem, a yeǧi?}}{\FT{ - ixs ad yini ‘Mammec teǧid, a yeǧi?’}}}

\VS{17}Tenna: “Setta n
{\ADD{řeqyas-a}} n imendi iwca ayi ten, maɣar netta inna: ‘Cem war teggured ca ɣar lallam s ifassen ixwan.’ ”

\VS{18}{\ADD{Xenni}} tenna
{\ADD{Naɛumi}}: “Raja, a yeǧi, qqim
{\ADD{da}} ař ɣa tessned mammec ɣa teffeɣ tmesřact. Minzi aryaz
{\ADD{nni}} war ittareyyiḥ ca ař dd-issuffeɣ tamesřact ɛad ass-a ɣar uneggar nnes.”


\par }{\BB \par }
{\BB \par }
{\MM \par }

\Chap{4}{\SH Buɛaz ifdi iyyar n Alimilik uca imřec ak-d Raɛut
\par }
{\MM \VerseOne{1}Buɛaz igeɛɛed ɣar tewwart n tendint uca iqqim dinni. U xzar, iɛdu-dd umefdi, wenni xef tuɣa issiweř Buɛaz. Netta inna as: “A cek, diha, as-dd ɣar ṭṭarf
{\ADD{n webrid}} u teqqimed danita!” Yusa-dd ɣar ṭṭarf
{\ADD{n webrid}} uca iqqim.

\VS{2}Yiwi-dd Buɛaz ɛecra n yeryazen zeg imɣaren n tendint, inna: “Qimem-dd danita!”, uca qqimen.

\VS{3}{\ADD{Xenni}} inna i umefdi: “Naɛumi tenni dd-iɛeqben zi temmurt n Mu’ab texs ad tezzenz takirat n yeyyar i tuɣa ɣar umatneɣ Alimalik.

\VS{4}Necc xemmeɣ, xseɣ ad cek xas xebbareɣ uca ad ac iniɣ: Seɣ i-tt zzat n yinni i da iqqimen u zzat n imɣaren n řgens. Mařa texsed ad tt tefdid, fdi tt u mařa war texsed ad tt tefdid, ini ayi t ḥima ad ssneɣ, minzi war da ḥed izemmar ad tt ifdi mɣir cek niɣ d necc, u necc i iǧan awarni ac.”
{\ADD{Xenni}} inna netta: “Necc ad tt fdiɣ.”\FTNT{◼}{{\FR 4:4 }{\FR{4:4
}}{\FT{}}{\FK{tefdid ... fdi ... ifdi}}{\FT{ - xzar Izhd. 78:35.}}}


\par }{\MM \VS{5}Buɛaz yarni inna: “Deg wass i di i ɣa tesɣed iyyar zeg ufus n Naɛumi,
{\ADD{xenni}} ad tesɣed akides uřa d Raɛut, Tamu’abect, tamɣart n wenni immuten, ḥima ad teḥḍid isem n umettin x tesɣart nnes n řwart.”

\VS{6}Inna umefdi: “{\ADD{Xenni}} necc war zemmareɣ ad t fdiɣ, ḥima war ttḍiyyɛeɣ tasɣart inu. Fdi
{\ADD{t}} cek i yixef nnec min xafi maḥend ad t fdiɣ, maɣar necc war zemmareɣ ad t fdiɣ.”


\par }{\MM \VS{7}Ammu tuɣa tteggen inni n zzman umi ggin ad beddřen
{\ADD{iyyar}} jar asen niɣ umi t fdin, aqa, ḥima ad tewced tamesřact zzat i wudem n marra Israil, aqa aryaz ittekkes sandala nnes uca ittic i-tt i jjar nnes. D man aya tuɣa iǧan di Israil.
\XREF{◘}{{\XO 4:7 }{\XO{4:7
}}{\XT{Aɛwd. 25:7}}}

\VS{8}Amefdi inna i Buɛaz: “Seɣ i-t i yixef nnec!” Uca netta ikkes sandala nnes.

\VS{9}{\ADD{Xenni}} Buɛaz inna i marra imɣaren u i marra řgens: “Kenniw d řechud deg wass-a, aqa necc, marra min
{\ADD{iǧan}} n Alimalik u marra min
{\ADD{iǧan}} n Kilyun u n Maḥlun, sɣiɣ t zeg ufus n Naɛumi.

\VS{10}Uřa d Raɛut, Tamu’abect, tamɣart n Maḥlun, iwyeɣ tt d tamɣart, ḥima ad iqqim isem n wenni immuten x tesɣart n řwart nnes, maḥend isem n wenni immuten war ittekkes jar aytmac u zi tewwart n wemcan n tzeddiɣt nnes. Deg wass-a aqa kenniw d řechud.” *


\par }{\BB \par }
{\MM \VS{11}Marra řgens nni iǧan di tewwart
{\ADD{n tendint}} d imɣaren nnan:

\par }{\MM “Neccin d řechud! Iři SIDI ad yegg tamɣart nni i d ɣa yadfen ɣar taddart nnec am Raḥil d Liya, tinni zzaysent s tnayen tᵉttwagg teddart n Israil. Egg s cḍaret di Ifrata uca ad ittwabarreḥ isem
{\ADD{nnec}} di Bayt-Laḥm!
\FTNT{◼}{{\FR 4:11 }{\FR{4:11
}}{\FT{}}{\FK{Raḥil d Liya}}{\FT{ - nitenti d timɣarin n Yaɛqub,}}}  \XREF{◘}{{\XO 4:11 }{\XO{4:11
}}{\XT{Amz. 29:32-35; 30:1-25; 35:17, 18}}}

\VS{12}Taddart nnec tegga am taddart n Fariṣ, wenni turuw-dd Tamar i Yahuda, zeg warraw i d ac ɣa iwc SIDI zi tebřiɣt-a.”
\XREF{◘}{{\XO 4:12 }{\XO{4:12
}}{\XT{Amz. 38:29; 1 Im. 2:4; Mt. 1:3}}}


\par }{\BB \par }
{\MM \VS{13}Buɛaz yiwi Raɛut uca nettat tedweř d tamɣart nnes uca yudef xas uca SIDI iwca as ad teksi s ddeyset uca turuw-dd ijj n uḥenjir.

\VS{14}Uca nnant timɣarin i Naɛumi: “Ad ittwabarek SIDI wenni war cem ijjin ass-a nhřa ijj n umefdi. Iři ad ittwabarreḥ isem nnes di Israil!

\VS{15}Ad ɣarwem yiři am wenni dd-issfaqen řeɛmar nnem uca ad cem iṣun x tewsar nnem, maɣar tasřift nnem, tenni cem ittexsen, turuw i-t-i-dd, aqa nettat teḥřa x sebɛa n iḥenjiren.”


\par }{\MM \VS{16}Naɛumi teksi aḥenjir, tessars i-t x idmaren nnes u tedweř tessyam i-t.

\VS{17}Tajjarin wcint as ijj n yisem, nnant: “I Naɛumi ittwarwuw as-dd ijj n uḥenjir!”, u ggin as Ɛubid. Netta d babas n Yassa, babas n Dawud.


\par }{\BB \par }
{\MM \par }
{\SH Řejdud n Dawud
\par }
{\MM \VS{18}{\BD{Ina d inni dd-ittwarwen zi Fariṣ:}} Fariṣ ijja-dd Ḥaṣrun,
\XREF{◘}{{\XO 4:18 }{\XO{4:18
}}{\XT{1 Im. 2:5; Mt. 1:3}}}


\par }{\MM \VS{19}Ḥaṣrun ijja-dd Ram, Ram ijja-dd Ɛamminadab,\XREF{◘}{{\XO 4:19 }{\XO{4:19
}}{\XT{Mt. 1:4}}}


\par }{\MM \VS{20}Ɛamminadab ijja-dd Naḥcun, Naḥcun ijja-dd Salmun,
\XREF{◘}{{\XO 4:20 }{\XO{4:20
}}{\XT{1 Im. 2:11}}}


\par }{\MM \VS{21}Salmun ijja-dd Buɛaz, Buɛaz ijja-dd Ɛubid,\XREF{◘}{{\XO 4:21 }{\XO{4:21
}}{\XT{Mt. 1:5}}}


\par }{\MM \VS{22}Ɛubid ijja-dd Yassa d Yassa ijja-dd Dawud.
\XREF{◘}{{\XO 4:22 }{\XO{4:22
}}{\XT{Mt. 1:6}}}


\par }