\NormalFont\ShortTitle{2 Ikurintiyyen}

{\MT 2 Ikurintiyyen


\par }\ChapOne{1}{\SH Aseǧem ɣar umezwaru
\par }
{\MM \VerseOne{1}Bulus, rrasul n Yasuɛ Lmasiḥ ɛlaḥsab řxaḍar n AREBBI, d tawmat Timutiyu, i tmesmunt n AREBBI i iǧan di Kurintus u i marra imqeddasen inni iǧan di marra Axaya:
\FTNT{◼}{{\FR 1:1 }{\FR{1:1
}}{\FT{}}{\FK{rrasul}}{\FT{ - niɣ ‘amazan’.}}}  \XREF{◘}{{\XO 1:1 }{\XO{1:1
}}{\XT{Fil. 1:1.
}}}

\VS{2}Ad kidwem yiři arḍa d řehna n AREBBI, Babatneɣ, u n Siditneɣ Yasuɛ Lmasiḥ.
\XREF{◘}{{\XO 1:2 }{\XO{1:2
}}{\XT{Rum. 1:7; 1 Kur. 1:3; Afa. 1:2; 1 Bṭ. 1:2.
}}}


\par }{\BB \par }
{\MM \par }
{\SH Arebbi issfewwej di marra řeḥṣaret
\par }
{\MM \VS{3}Lbaraka aqa-tt i AREBBI, Babas n Siditneɣ Yasuɛ Lmasiḥ, Babas n arreḥmet d AREBBI n marra afewwej.
\XREF{◘}{{\XO 1:3 }{\XO{1:3
}}{\XT{Afa. 1:3; 1 Bṭ. 1:3.
}}}

\VS{4}Netta issfewwaj aneɣ di marra řmeḥnet nneɣ, ḥima uřa d neccin nqedd ad nessfewwej x yinni iǧan di mammec ma teǧa řmeḥnet am neccin, s ufewwej i zi nettwassfewwej zi AREBBI.
\XREF{◘}{{\XO 1:4 }{\XO{1:4
}}{\XT{2 Kur. 7:6.
}}}

\VS{5}Minzi amen ifeyyeḍ dayneɣ aweddeb n Lmasiḥ, ammu ifeyyeḍ ɛawed ufewwej nneɣ s Lmasiḥ.
\XREF{◘}{{\XO 1:5 }{\XO{1:5
}}{\XT{Izhd. 34:20; 94:19.
}}}

\VS{6}Maca ɛawed mařa ḥṣaren aneɣ, aqa nettwaḥsar i ufewwej nwem u i Tudart nwem. U mařa nettwafewwej, aqa d man aya ḥima ad tᵉttwassfewwjem uřa d kenniw, maḥend ad ɣarwem yiři ṣṣabr ařami tzemmarem ɛawed ad teksim aweddeb am neksi uřa d neccin aweddeb.
\XREF{◘}{{\XO 1:6 }{\XO{1:6
}}{\XT{2 Kur. 4:17.
}}}

\VS{7}Asitem nneɣ i kenniw imten, minzi nessen mařa tcarrcem deg uweddeb, ad tcarcem uřa deg ufewwej.


\par }{\MM \VS{8}{\ADD{A kenniw,}} aytmatneɣ, neccin nexs ad tessnem x řmeḥnet i xaneɣ dd-ikkin di Asiya, aqa tekka-dd xaneɣ řmeḥnet sennej x tzemmar nneɣ, ařami ɛřaḥař neqḍeɛ řayas zi tudart nneɣ.
\XREF{◘}{{\XO 1:8 }{\XO{1:8
}}{\XT{Řex. 19:23.
}}}

\VS{9}Aqa neḥkem x yixef nneɣ s řmewt, ḥima war nettiqqi ca deg ixef nneɣ, maca di AREBBI wenni dd-issnekkaran imettinen.
\XREF{◘}{{\XO 1:9 }{\XO{1:9
}}{\XT{Irm. 17:5, 7.
}}}

\VS{10}Netta aqa ifekk aneɣ zi řmewt ineqqen uca nettraja ad aneɣ ifekk twařa nneɣni
\XREF{◘}{{\XO 1:10 }{\XO{1:10
}}{\XT{1 Kur. 15:31.
}}}

\VS{11}s uɛawen n tẓaǧitin nwem xaneɣ, maḥend ad tiři tawhibt nnes i neccin d lbaraka i waṭṭas, ḥima aṭṭas ad as qadan zi ssibbet nneɣ.
\XREF{◘}{{\XO 1:11 }{\XO{1:11
}}{\XT{Rum. 15:30; 2 Kur. 4:15; Fil. 1:19.
}}}


\par }{\BB \par }
{\MM \par }
{\SH Abeddeř n usafar n Bulus
\par }
{\MM \VS{12}Minzi wa d asemɣar nneɣ, cchadet n tnefsect nneɣ, belli aqa aneɣ neggur di ddunect s ṣfa d tazdugi, war iǧi s tiɣit n bnadem,
{\ADD{maca}} di arḍa n AREBBI, d amezwaru i kenniw.

\VS{13}Minzi war d awem nuri uřa d ict n tmesřact mɣir min tessnem u ad as tfehmem, iwa ssitimeɣ ad tfehmem ař aneggaru,

\VS{14}am mammec ɛawed tfehmem zzayneɣ drus belli aqa aneɣ d asemɣar nwem, am mammec uřa d kenniw
{\ADD{d asemɣar}} nneɣ deg wass n Siditneɣ Yasuɛ Lmasiḥ.


\par }{\MM \VS{15}Di řaman-a tuɣa xseɣ ad ɣarwem dd-aseɣ qbeř, ḥima ad ɣarwem yiři arḍa tnayen n tseqqar.
\XREF{◘}{{\XO 1:15 }{\XO{1:15
}}{\XT{1 Kur. 16:5.
}}}

\VS{16}Tuɣa xseɣ ad ɣarwem dd-usiɣ
{\ADD{deg webrid}} ɣar Makiduniya. Awarni man aya tuɣa xseɣ ad ɣarwem dd-ɛeqbeɣ ɛawed zi Makiduniya, ḥima kenniw ad ayi tessqebbḍem ɣar Yahudiyya.

\VS{17}Řami tuɣa ɛewwřeɣ ad ggeɣ man aya, ma qeǧqeɣ? Niɣ min xarṣeɣ ad t ggeɣ, ma xarṣeɣ t ɛlaḥsab aysum
{\ADD{inu}}, ařami dayes ittwaf ‘Wah, wah!’ uřa d ‘Lla, lla’?

\VS{18}Maca AREBBI d amtiqqi i yeǧa, ařami awař nneɣ i kenniw war iǧi ‘Wah!’ uřa d ‘Lla!’
\XREF{◘}{{\XO 1:18 }{\XO{1:18
}}{\XT{Mt. 5:37; Yaɛ. 5:12.
}}}

\VS{19}Minzi Mmis n AREBBI, Yasuɛ Lmasiḥ, wenni i zi ittwabarreḥ jar awem zzayneɣ, zzayi u zi Silwanus u zi Timutiyu, aqa Netta war iǧi d ‘Wah!’ uřa d ‘Lla!’, maca ‘Wah’ dayes i yeǧa.

\VS{20}Minzi marra lwuɛud n AREBBI, aqa aten d ‘Wah!’ dayes, di Lmasiḥ. S uyenni neqqar zzayes ɛawed ‘Amin!’ i uɛuǧi n AREBBI.

\VS{21}Maca AREBBI d wenni d aneɣ iḍmen akidwem di Lmasiḥ,
{\ADD{aqa-t d Amedhun}}, nni i d aneɣ idhen.

\VS{22}Igga xaneɣ acemmiɛ nnes uca iwca aneɣ Arruḥ d řɛarbun deg wuřawen nneɣ.
\XREF{◘}{{\XO 1:22 }{\XO{1:22
}}{\XT{Rum. 8:16; 2 Kur. 5:5; Afa. 1:13; 4:30.
}}}


\par }{\MM \VS{23}Maca necc cehhdeɣ zzat i AREBBI x yixef inu, aqa tuɣa ayi d aḥnin xawem, řami war dd-usiɣ ɣar Kurintus.
\XREF{◘}{{\XO 1:23 }{\XO{1:23
}}{\XT{Rum. 1:9; 9:1; 2 Kur. 11:31; Gal. 1:20; Fil. 1:8; 1 Ts. 2:5; 1 Tim. 5:21; 2 Tim. 4:1.
}}}

\VS{24}War iǧi minzi nettṣelleṭ x l’iman nwem, maca neccin d imsexxaren i řefraḥet nwem, minzi zi l’iman tbeddem tmetnem.
\XREF{◘}{{\XO 1:24 }{\XO{1:24
}}{\XT{1 Bṭ. 5:3.
}}}


\par }{\BB \par }
{\BB \par }
{\MM \par }

\Chap{2}{\SH Bulus d tmesmunt d smaḥet i umednub
\par }
{\MM \VerseOne{1}Degga aqa ggiɣ t deg yixef inu, aqa war ɣarwem dd-ttiseɣ twařa nneɣnit s wecḍan.

\VS{2}Minzi mařa zeɛma necc ssffugmeɣ kenniw, wi xenni d ayi ɣa issfarḥen mɣir wenni di ggiɣ afugem?

\VS{3}Uriɣ awem-dd man aya, ḥima necc, xmi dd ɣa yawḍeɣ din, war ttwassffugmeɣ ca zeg inni ittxeṣṣa ad zzaysen farḥeɣ. Aqa ttiqqeɣ daywem marra, belli řefraḥet inu, aqa-tt d řefraḥet nwem marra.
\XREF{◘}{{\XO 2:3 }{\XO{2:3
}}{\XT{2 Kur. 8:22; Gal. 5:10.
}}}

\VS{4}Minzi uriɣ awem-dd di řmeḥnet temɣar s waṭṭas n imeṭṭawen uřa s wuř yarejfen, war iǧi ḥima ad tffugmem, maca ḥima ad tessnem tayri i ɣari i kenniw s ufeyyeḍ.


\par }{\BB \par }
{\MM \VS{5}Maca mařa din wenni issffugmen, netta war d ayi issffugem waha, maca zeg ijj n uɣezdis i kenniw marra, ařami war kenniw ssḍeqřeɣ
{\ADD{ɛad ktar}} s wawař-a.

\VS{6}Cfa yas i wanita, aqa azyen ameqqran
{\ADD{zzaywem}} tuɣa iwebbex i-t.
\XREF{◘}{{\XO 2:6 }{\XO{2:6
}}{\XT{1 Kur. 5:3.
}}}

\VS{7}Zi jjihet nneɣni aqa ittxeṣṣa awem řexxu ad as tsamḥem uca ad xas tessfewwjem, ḥima war xas yarenni ufugem ař aneggaru.

\VS{8}S uyenni ttzawageɣ kenniw maḥend ad as tesstebbtem tayri nwem i netta.

\VS{9}Minzi ɛawed i man aya uriɣ awem-dd, ḥima ad ssneɣ s tidett, ma tᵉttᵉṭṭaɛem di marra.

\VS{10}Wenni umi tsamḥem, necc ɛawed ad as samḥeɣ. Minzi x mixef umi d as samḥeɣ, samḥeɣ t di ṭṭweɛ nwem qibač i wudem n Lmasiḥ,

\VS{11}ḥima xenni cciṭan war d aneɣ izemmar, minzi nessen ixarriṣen nnes.


\par }{\BB \par }
{\MM \par }
{\SH Ict n řefwaḥet icnan i Arebbi
\par }
{\MM \VS{12}Řami dd-iwḍeɣ ɣar Truwas s Řexbar Aṣebḥan n Lmasiḥ, tennurzem ayi-dd tewwart s
{\ADD{ufus n}} SIDI,
\XREF{◘}{{\XO 2:12 }{\XO{2:12
}}{\XT{Řex. 16:8.
}}}

\VS{13}{\ADD{maca}} war areyyḥeɣ ca di arruḥ inu, minzi war ufiɣ ca uma Titus. Uca mmsebḍiɣ xasen, uyureɣ ɣar Makiduniya.


\par }{\MM \VS{14}Maca aqadi i AREBBI, wenni d aneɣ igga ad niři nᵉttban řebda di Lmasiḥ, uca isscan zzayneɣ řefwaḥet n tussna nnes di marra imucan.
\XREF{◘}{{\XO 2:14 }{\XO{2:14
}}{\XT{Kul. 1:27.
}}}

\VS{15}Minzi neǧa d ict n řefwaḥet icnan i AREBBI di Lmasiḥ jar inni iddaren u jar inni i ɣa ittwahellken.

\VS{16}I ineggura aqa aneɣ d řefwaḥet n řmewt i řmewt uca i imezwura d řefwaḥet n tudart i Tudart. Uca man wen d as iqedden i ssuq-a?
\XREF{◘}{{\XO 2:16 }{\XO{2:16
}}{\XT{Lk. 2:34.
}}}

\VS{17}Aqa neccin war neǧi anect inneɣni inni issfarraɣen awař n AREBBI, maca nessiweř di Lmasiḥ qibač i AREBBI ɛlaḥsab tidett u ɛlaḥsab min iǧan zi AREBBI.


\par }{\BB \par }
{\BB \par }
{\MM \par }

\Chap{3}{\SH Imsexxaren n Řɛahd n Jdid
\par }
{\MM \VerseOne{1}Ma ittxeṣṣa aneɣ ad awem nweṣṣa ixef nneɣ
{\ADD{min neɛna}} twařa nneɣni? Niɣ neḥdaj, am inneɣni, tibratin n uweṣṣi i kenniw? Niɣ ittxeṣṣa aneɣ ad awem nari ḥima kenniw ad aneɣ tweṣṣam?
\XREF{◘}{{\XO 3:1 }{\XO{3:1
}}{\XT{2 Kur. 5:12; 10:8.
}}}

\VS{2}Aqa kenniw d tabrat nneɣ i yuran deg wuřawen nneɣ, ittwassen u ittwassɣaren zeg iwdan marra.

\VS{3}Minzi tessnem, aqa kenniw d tabrat n Lmasiḥ i ittwaggen s tsexxart nneɣ,
{\ADD{tabrat}} yuran, war teǧi s ssmex maca s Arruḥ n AREBBI iddaren, war teǧi di teřwiḥin n weẓru, maca di teřwiḥin n wuřawen n weysum.
\XREF{◘}{{\XO 3:3 }{\XO{3:3
}}{\XT{Uf. 24:12; 34:1; Irm. 31:33; Ḥiz. 11:19; 36:26; Ɛbr. 8:10.
}}}

\VS{4}Maɣar ammu i teǧa ttiqqet i ɣarneɣ di Lmasiḥ zzat i AREBBI.

\VS{5}War nzemmar ad neḥseb ca n řḥajjet axmi dd-tusa zzayneɣ, maca tizemmar nneɣ tusa-dd zi AREBBI.

\VS{6}Netta yarra aneɣ aqa nesdaheǧ ad niři d imsexxaren i Řɛahd n Jdid, war iǧi s tira
{\ADD{s lḥuruf}}, maca s
{\ADD{tirra n}} Arruḥ, minzi tira
{\ADD{s lḥuruf}} neqqent, maca Arruḥ isseddar.
\XREF{◘}{{\XO 3:6 }{\XO{3:6
}}{\XT{Irm. 31:31; Mt. 26:28, Mk. 14:24, Lk. 22:20, 1 Kur. 11:25, 2 Kur. 3:6, 5:18; Ɛbr. 8:6, 8, 13; 9:15; 12:24; 2 Kur. 5:18;
}}}


\par }{\MM \VS{7}Maca mařa tuɣa tsexxart n řmewt i ittwaxebcen s tira deg iẓra s wanect uɛuǧi maḥend tarwa n Israil war zemmaren ad sewḍen ɣar wudem n Musa x ssibbet n uɛuǧi n uɣembub nnes, waxxa
{\ADD{aɛuǧi nni}} iɛeddun,
\XREF{◘}{{\XO 3:7 }{\XO{3:7
}}{\XT{Uf. 24:12; 34:1, 30; Aɛwd. 10:1.
}}}

\VS{8}mecḥař ktar i ɣa tiři tsexxart n Arruḥ deg uɛuǧi?

\VS{9}Minzi mařa tasexxart i ineddhen ɣar lḥisab tuɣa-tt s uɛuǧi, mahu ɛad tasexxart i ineddhen ɣar tsegda ad dd-tawi aɛuǧi ař afeyyeḍ.

\VS{10}Minzi min ittwassɛuǧen, iban-dd war ittwassɛuǧi ca deg wudem n uɛuǧi-ya i xas iɛuǧen.

\VS{11}Minzi mařa min iɛeddun tuɣa ɣares aɛuǧi, mahu min iqqimen ad ɣares yiři uɛuǧi.


\par }{\MM \VS{12}Ejj aneɣ xenni, maɣar ɣarneɣ asitem am wanita, ad nuyur s teryast,

\VS{13}war nᵉttegg ca am Musa, wenni iggin lltam x wudem nnes, maḥend tarwa n Israil war sekkweḍen ca aneggar n min ɣa iɛdun.
\XREF{◘}{{\XO 3:13 }{\XO{3:13
}}{\XT{Uf. 34:35; Rum. 10:4.
}}}

\VS{14}Maca ixarriṣen nsen ttwassdaraɣřen, minzi ař ass-a ittɣima lltam d ijjen x teɣri n Řɛahd Aqdim břa ma d asen ittwassargeb, aqa
{\ADD{lltam}} ittwabḍeř di Lmasiḥ.
\XREF{◘}{{\XO 3:14 }{\XO{3:14
}}{\XT{Ica. 6:10; Ḥiz. 12:2; Mt. 13:11; Řex. 28:26; Rum. 11:8.
}}}

\VS{15}Ař ass-a, xmi d ɣa ɣaren zeg
{\ADD{idlisen n}} Musa, lltam aqa-t x wuř nsen.

\VS{16}Maca xmi dd ɣa idweř ḥed zzaysen ɣar SIDI, lltam ad zzayes ittwakkes.
\XREF{◘}{{\XO 3:16 }{\XO{3:16
}}{\XT{Mt. 13:11; Rum. 11:23; 1 Kur. 2:10.
}}}

\VS{17}Aqa SIDI s Yixef nnes d Arruḥ uca mani iǧa Arruḥ n SIDI, aqa din tiřelli.
\XREF{◘}{{\XO 3:17 }{\XO{3:17
}}{\XT{Yḥ. 4:24.
}}}

\VS{18}Maca marra neccin nettwařa aɛuǧi n SIDI s iɣembab war iřeḥḥfen amecnaw di tisit, uca ad nbeddeř zeg uɛuǧi ɣar uɛuǧi ɣar ṣṣifet d icten, am
{\ADD{s uɣembub n}} SIDI, Arruḥ.
\XREF{◘}{{\XO 3:18 }{\XO{3:18
}}{\XT{1 Kur. 13:12; 2 Kur. 5:7.
}}}


\par }{\BB \par }
{\BB \par }
{\MM \par }

\Chap{4}{\SH Řkenz di řeqcuɛ n třaxt
\par }
{\MM \VerseOne{1}S uyenni tasexxart i d aneɣ ittwaggen war
{\ADD{d aneɣ}} tessiḥeř ca, zi ssibbet n arreḥmet i xaneɣ
{\ADD{iǧan}}.

\VS{2}Maca aqa nenḍar timesřayin innufaren isseḥcimen, war neggur ca s teḥraymect.
{\ADD{Ɛawed}} war nettẓuwwar ca awař n AREBBI, maca aqa nessargeb ixef nneɣ am narezzem tawwart n tidett i qaɛ tanefsect n iwdan zzat i AREBBI.
\XREF{◘}{{\XO 4:2 }{\XO{4:2
}}{\XT{2 Kur. 2:17; 2 Kur. 6:4}}}


\par }{\MM \VS{3}Maca mařa L’Injil nneɣ ɛad iřeḥḥef, aqa ittřeḥḥaf i yinni i ɣa iweddaren,
\XREF{◘}{{\XO 4:3 }{\XO{4:3
}}{\XT{2 Kur. 2:15; 2 Ts. 2:10.
}}}

\VS{4}i yinni issdarɣeř asen arebbi n ddunect-a řeɛqeř nsen, ḥima xenni war xasen tareqq ṭṭya n L’Injil n uɛuǧi n Lmasiḥ wenni iǧan d ṣṣifet n AREBBI.
\XREF{◘}{{\XO 4:4 }{\XO{4:4
}}{\XT{Ica. 6:10; Yḥ. 12:40; 14:9. Fil. 2:6. Kul. 1:15. Ɛbr. 1:3.
}}}


\par }{\MM \VS{5}Minzi war nettbarreḥ ca ixef nneɣ, maca Lmasiḥ Yasuɛ, Siditneɣ, maca neccin s ixef nneɣ d imsexxaren nwem di ṭṭweɛ n Yasuɛ.

\VS{6}Minzi AREBBI d wenni innan: “Ad tareqq tfawt zi taǧest!”, aqa d wenni issruɣan uřawen nneɣ, ḥima ad aneɣ issarɣ s tussna n uɛuǧi n AREBBI deg wudem n Yasuɛ Lmasiḥ.
\XREF{◘}{{\XO 4:6 }{\XO{4:6
}}{\XT{Amz. 1:3; 2 Bṭ. 1:19.
}}}


\par }{\MM \VS{7}Maca ɣarneɣ řkenz-a di řeqcuɛ n třaxt, ḥima xenni řemɣaret n jjehd ad tiři n AREBBI, war teǧi zzayneɣ.
\XREF{◘}{{\XO 4:7 }{\XO{4:7
}}{\XT{1 Kur. 2:5; 2 Kur. 5:1.
}}}

\VS{8}Maɣar nettwaziyyar di marra, maca war nettwajeyyef, aqa ccaten aneɣ, maca war nettwaḥkem ca,

\VS{9}ttdarracen xaneɣ, maca war nettwasmeḥ, aqa nemmenḍar, maca war nettwahellek.

\VS{10}Aqa narebbu řmewt n Yasuɛ řebda di arrimet nneɣ, ḥima uřa d Tudart n Yasuɛ ad tᵉttwasseḍhar di arrimet nneɣ.
\XREF{◘}{{\XO 4:10 }{\XO{4:10
}}{\XT{Rum. 8:17; Gal. 6:17; Fil. 3:10; 2 Tim. 2:11, 12; 1 Bṭ. 4:13.
}}}

\VS{11}Minzi mařa neccin, inni iddaren, aqa nettwasellem i řmewt di ṭṭweɛ n Yasuɛ, ad tesseḍhar uřa d Tudart n Yasuɛ di arrimet nneɣ ittmettan.
\XREF{◘}{{\XO 4:11 }{\XO{4:11
}}{\XT{Izhd. 44:23; Mt. 5:11; Rum. 8:36; 1 Kur. 4:9; 15:49; Kul. 3:4.
}}}

\VS{12}Řexxu xenni txeddem řmewt dayneɣ, maca tudart daywem.

\VS{13}Am ɣarneɣ Arruḥ d ijj n l’iman - am mammec tura: “Aqa umneɣ, s uya ssiwřeɣ ɛawed!” - aqa nettamen neccin, u s uya nessawař ɛawed
\XREF{◘}{{\XO 4:13 }{\XO{4:13
}}{\XT{Izhd. 116:10.
}}}

\VS{14}uca nessen belli wenni dd-issnekkaren Siditneɣ Yasuɛ, ad aneɣ dd-issnekkar ɛawed ak-d Yasuɛ uca ad aneɣ igg akidwem zzates.
\XREF{◘}{{\XO 4:14 }{\XO{4:14
}}{\XT{Rum. 8:11; 1 Kur. 6:14; 1 Th. 4:16, 17}}}

\VS{15}Minzi marra timesřayin-a ttwaggent di ṭṭweɛ nwem, ḥima ad yarni arḍa i waṭṭas, uca ad ifeyyeḍ uqadi i uɛuǧi n AREBBI.
\XREF{◘}{{\XO 4:15 }{\XO{4:15
}}{\XT{2 Kur. 1:11.
}}}


\par }{\MM \VS{16}S uyenni war nxessar ca uřawen, waxxa bnadem nneɣ n barra ittwahellak, aqa bnadem n daxeř iddakkwař d jdid zeg wass ɣar wenneɣni.

\VS{17}Waxxa řmeḥnet n řweqt-a ifsusen d řmijař nnes drus waha, ɛad tᵉttawi aneɣ-dd ijj n řqedd n uɛuǧi i war ɣares iǧi uneggar i řebda qaɛ.
\XREF{◘}{{\XO 4:17 }{\XO{4:17
}}{\XT{Izhd. 30:6; Mt. 5:12; Rum. 8:18; 1 Yḥ. 3:2.
}}}

\VS{18}Maɣar war nfarreḥ ca zi min ittwařan maca zi min war ittwiřin, minzi min ittwařan aqa i yict n řweqt waha, maca min war ittwiřin aqa-t i řebda.


\par }{\BB \par }
{\BB \par }
{\MM \par }

\Chap{5}{\SH Tazeddiɣt nneɣ deg ujenna
\par }
{\MM \VerseOne{1}Minzi nessen, belli, xmi ɣa tefna taddart nneɣ n temmurt i yeǧan d arrimet, ad ɣarneɣ yiři ijj n řebni n AREBBI i řebda deg ijenwan, ict n taddart war tᵉttwagg ca s ifassen.
\XREF{◘}{{\XO 5:1 }{\XO{5:1
}}{\XT{2 Kur. 4:7.
}}}

\VS{2}X man aya i nzehhar u dayneɣ meẓri, ḥima ad narḍ taddart nneɣ tenni iǧan zeg ujenna,
\XREF{◘}{{\XO 5:2 }{\XO{5:2
}}{\XT{Rum. 8:23.
}}}

\VS{3}meɛlik qaɛ i ɣa niři nyarḍ, war d aneɣ ttifen d iɛeryanen.
\XREF{◘}{{\XO 5:3 }{\XO{5:3
}}{\XT{Asa. 3:18; 16:15.
}}}

\VS{4}Maca min ma ɣa nekk ɛad di taddart-a, ad neqqim nzehhar s ddqeř nnes, minzi war nexs ad tt nejj, maca nexs ad tt nyarḍ, ḥima min ifennan ad ittwaṣard zi Tudart.
\XREF{◘}{{\XO 5:4 }{\XO{5:4
}}{\XT{Rum. 8:11; 1 Kur. 15:53.
}}}

\VS{5}Wenni d aneɣ dd-isswejden i man aya d Netta d AREBBI wenni d aneɣ iwcin Arruḥ nnes d řɛarbun.
\XREF{◘}{{\XO 5:5 }{\XO{5:5
}}{\XT{Rum. 8:16; 2 Kur. 1:22; Afa. 1:13; 4:30.
}}}


\par }{\MM \VS{6}S uyenni nessen u ɣarneɣ ttiqqet, aqa xenni min ɣa nekk nzeddeɣ di arrimet, ad niři neggʷej x Siditneɣ,

\VS{7}minzi s l’iman i neggur, war iǧi s min ittbanen.\XREF{◘}{{\XO 5:7 }{\XO{5:7
}}{\XT{1 Kur. 13:12; 2 Kur. 3:18.
}}}

\VS{8}S uyenni nettiqqa uca dayneɣ meẓri, maḥend ad nesmeḥ di arrimet ḥima ad niři ak-d Siditneɣ.

\VS{9}Nettceṭṭar ḥima ad as arḍan, ma neǧa neggʷej x taddart niɣ di taddart.

\VS{10}Minzi marra idneɣ ad neḍhar zzat i řkursi n ccreɛ n Lmasiḥ, ḥima kuř ijjen ad iṭṭef di arrimet nnes ɛlaḥsab min igga
{\ADD{s arrimet}}, tcuni niɣ tuɛeffna.
\XREF{◘}{{\XO 5:10 }{\XO{5:10
}}{\XT{Izhd. 62:13; Irm. 17:10; 32:19; Mt. 16:27; 25:32; Rum. 2:6; 14:10, 12; 1 Kur. 3:8; Gal. 6:5; Asa. 2:23; 22:12.
}}}


\par }{\BB \par }
{\MM \par }
{\SH Tasexxart n weṣřaḥ
\par }
{\MM \VS{11}S uyenni, am nessen aqa ittxeṣṣa ad neggʷed zi Siditneɣ, aqa narezzu ad nesseqneɛ iwdan, maca ɣar AREBBI aqa neccin nettwassen ɣares, uca ssitimeɣ aqa nettwassen ɣarwem ɛawed di tnefsect nwem.
\XREF{◘}{{\XO 5:11 }{\XO{5:11
}}{\XT{2 Kur. 11:6}}}

\VS{12}War nettweṣṣi ca ixef nneɣ twařa nneɣnit, maca ad awem newc lfurṣa i usemɣar dayneɣ zzat i yinni issemɣaran di min ittbanen, war iǧi di min iǧan deg wuř.
\XREF{◘}{{\XO 5:12 }{\XO{5:12
}}{\XT{2 Kur. 3:1; 10:8.
}}}

\VS{13}Minzi mařa tuɣa nᵉttexřef, aqa man aya i AREBBI, mařa tuɣa aneɣ s řeɛqeř, aqa man aya i kenniw.

\VS{14}Maɣar tayri n Lmasiḥ tɛarren aneɣ maḥend ad nxarreṣ ammu:
{\ADD{mařa}} Ijjen immut deg wemcan n marra, aqa marra mmuten akides.

\VS{15}Aqa Netta immut deg wemcan n marra, ḥima inni iddaren, war ddaren ca ɛad i ixef nsen, maca i Wenni immuten d Wenni dd-ittwassnekkaren i nitni.
\XREF{◘}{{\XO 5:15 }{\XO{5:15
}}{\XT{Rum. 14:7; Gal. 2:20; 1 Ts. 5:10; 1 Bṭ. 4:2.
}}}


\par }{\MM \VS{16}S uya war nessin ca uřa d ijj ɛlaḥsab arrimet. Mařa tuɣa nessen Lmasiḥ di arrimet, řexdenni war ittiři ɛad nessen t ammu řexxu.
\XREF{◘}{{\XO 5:16 }{\XO{5:16
}}{\XT{Mt. 12:50; Yḥ. 15:14; Gal. 5:6; 6:15; Kul. 3:11.
}}}

\VS{17}S uyenni mařa ḥed di Lmasiḥ i iǧa, aqa netta ittwaxřeq-dd jdid. Xenni min iǧan d aqdim iɛdu
\XREF{◘}{{\XO 5:17 }{\XO{5:17
}}{\XT{Ica. 43:18; Asa. 21:5.
}}}

\VS{18}u marra idweř d jdid s AREBBI, wenni d aneɣ isseṣřeḥ ak-d Yixef nnes s Lmasiḥ uca iwca aneɣ tasexxart n weṣřaḥ.
\XREF{◘}{{\XO 5:18 }{\XO{5:18
}}{\XT{Kul. 1:20; 1 Yḥ. 2:2; 4:10.
}}}

\VS{19}Minzi AREBBI tuɣa isseṣřeḥ ddunect ak-d řemɣaret nnes di Lmasiḥ di mani war d asen iḥsib ca ixeṭṭan nsen uca issars dayneɣ awař n weṣřaḥ.
\XREF{◘}{{\XO 5:19 }{\XO{5:19
}}{\XT{Rum. 3:24, 25; Kul. 1:20.
}}}


\par }{\MM \VS{20}S uya i neǧa d imsekkan n Lmasiḥ, axmi xawem dd-iřaɣa AREBBI zzayneɣ. S uya nettřaɣa neccin deg wemcan n Lmasiḥ: “Ruḥem ad tᵉttwaṣeřḥem ak-d AREBBI!”
\XREF{◘}{{\XO 5:20 }{\XO{5:20
}}{\XT{2 Kur. 3:6.
}}}

\VS{21}Maɣar Wenni war issinen ca ddenb, igga i-t d ddenb i kenniw, ḥima ad nedweř d tasegda n AREBBI dayes.
\XREF{◘}{{\XO 5:21 }{\XO{5:21
}}{\XT{Ica. 53:9, 12; Rum. 8:3; Gal. 3:13; 1 Bṭ. 2:22; 1 Yḥ. 3:5.
}}}


\par }{\BB \par }
{\BB \par }
{\MM \par }

\Chap{6}{\MM \VerseOne{1}Aqa neccin, am imɛacaren
{\ADD{n AREBBI}}, nzaweg kenniw ammu, ḥima arḍa n AREBBI i tᵉṭṭfem, war daywem ittwassbeṭṭeř ca,
\XREF{◘}{{\XO 6:1 }{\XO{6:1
}}{\XT{1 Kur. 3:9; Ɛbr. 12:15.
}}}

\VS{2}minzi inna:

\par }{\BB \par }
{\MM {\QT{“Di řweqt n arḍa sřiɣ ac,}}

\par }{\MM {\QT{uca deg wass n usenjem ɛawneɣ cek!”}}

\par }{\BB \par }
{\MM Xzar, aqa da řexxu d řweqt n arḍa, xzar, aqa da řexxu d ass n usenjem.
\XREF{◘}{{\XO 6:2 }{\XO{6:2
}}{\XT{Ica. 49:8.
}}}


\par }{\BB \par }
{\MM \par }
{\SH Tamara i dd-ikkin x rrasul Bulus
\par }
{\MM \VS{3}Mayemmi ɣa tewced ssibbet i ca n yijjen ařami i ɣa inderf? Ittxeṣṣa war din ittiři ca n řɛib di tsexxart nneɣ,
\XREF{◘}{{\XO 6:3 }{\XO{6:3
}}{\XT{Rum. 14:13; 1 Kur. 10:32.
}}}

\VS{4}maca di marra nettweṣṣa ixef nneɣ am imsexxaren n AREBBI: deg waṭṭas n ṣṣbar, di řemḥayem, di řeɣben, di řeḥbusat,
\XREF{◘}{{\XO 6:4 }{\XO{6:4
}}{\XT{1 Kur. 4:1; 2 Kur. 11:23.
}}}

\VS{5}sadu tiyyita, di ssnaseř, deg uɣuwweɣ, di tamara, di ǧyaři břa iḍeṣ, deg
{\ADD{wussan n}} uẓummi,

\VS{6}di řeṣfayet, di tussna, di ttasiɛ n řxaḍar, di řeḍrafet, di Arruḥ Iqeddsen, di tayri břa nnifaq,

\VS{7}s wawař n tidett, di jjehd n AREBBI, s řesnaḥ n tsegda ɣar ufusi d uzeřmaḍ,

\VS{8}s uɛuǧi d ddeǧ, s ccenɛet taɛeffant u s ccenɛet taṣebḥant, am iɣeccacen,
{\ADD{waxxa amenni}} d imtiqqan,

\VS{9}axmi war nettwissen, waxxa nettwassen, axmi nettmetta, u xzar, aqa neddar, axmi nettwaɛaqeb maca war nettmetti ca,
\XREF{◘}{{\XO 6:9 }{\XO{6:9
}}{\XT{Izhd. 118:18; Ica. 26:19.
}}}

\VS{10}axmi neccin neffugem, maca nfarreḥ řebda, axmi nezřeḍ, waxxa nᵉttejjar aṭṭas, axmi war ɣarneɣ ca, waxxa ɣarneɣ kuřci.


\par }{\MM \VS{11}Aqemmum nneɣ innurzem i kenniw, a Ikurintiyyen, uř nneɣ imɣar aṭṭas.

\VS{12}Kenniw war tᵉttwaḥṣarem zzayneɣ, maca tᵉttwaḥṣarem s twacit i iǧan di daxeř nwem.

\VS{13}Maca ad kiwem ssiwřeɣ axmi ssawařeɣ ak-d iḥenjiren: Arrem ayi-dd s min dayi tᵉttursem u swessɛem tayri nwem i necc!
\XREF{◘}{{\XO 6:13 }{\XO{6:13
}}{\XT{1 Kur. 4:14.
}}}


\par }{\BB \par }
{\MM \par }
{\SH War ttmunem ca deg uzayřu ifarɣen
\par }
{\MM \VS{14}War ttmunem ca deg uzayřu ak-d lkuffar, maɣar man acrac i ɣar teǧa ɣar tsegda ak-d tuɛeffna, u man tamunt i ɣar teǧa i tfawt ak-d taǧest?
\XREF{◘}{{\XO 6:14 }{\XO{6:14
}}{\XT{Aɛwd. 7:2; 1 Ṣm. 5:1, 2; 1 Ij. 8:21; 1 Kur. 5:9; 10:21; Afa. 5:11}}}

\VS{15}Niɣ man arwas i din iǧa jar Lmasiḥ d cciṭan? Niɣ man tasɣart n řmumen ak-d ukafriw?

\VS{16}Niɣ man tasɣunt i din jar Zzawect Tameqqrant n AREBBI d
{\ADD{tenni n}} ccwaṭen? Aqa kenniw d zzawect n AREBBI iddaren, am mammec inna AREBBI:

\par }{\BB \par }
{\MM {\QT{“Necc ad zedɣeɣ akidsen}}

\par }{\MM {\QT{uca ad uyureɣ jar asen.}}

\par }{\MM {\QT{Necc ad iřiɣ d AREBBI nsen,}}

\par }{\MM {\QT{nitni ad iřin d řgens inu.}}
\XREF{◘}{{\XO 6:16 }{\XO{6:16
}}{\XT{Uf. 29:45; Lawi 26:11-12; Irm. 32:38; Ḥiz. 37:27; 1 Kur. 3:16; 6:19; 10:7, 14; Afa. 2:21; Ɛbr. 3:6; 1 Bṭ. 2:5}}}


\par }{\MM \VS{17}{\QT{S uyenni, ffɣem-dd zi řwesṭ nsen,}}

\par }{\MM {\QT{bḍam xasen, iqqar SIDI.}}

\par }{\MM {\QT{War ttḥadam min inegsen,}}

\par }{\MM {\QT{u Necc ad kenniw qebřeɣ.}}
\XREF{◘}{{\XO 6:17 }{\XO{6:17
}}{\XT{Ica. 52:11; Ḥiz. 20:34, 41; Asa. 18:4.
}}}


\par }{\MM \VS{18}{\QT{Necc ad awem iřiɣ d Babatwem,}}

\par }{\MM {\QT{kenniw ad ayi tiřim d iḥenjiren d tḥenjirin,}}

\par }{\MM {\QT{iqqar SIDI, wenni d Amzemmar x kuřci.”}}
\XREF{◘}{{\XO 6:18 }{\XO{6:18
}}{\XT{2 Ṣm. 7:8, 14}}}


\par }{\BB \par }
{\BB \par }
{\MM \par }

\Chap{7}{\SH Řefraḥet n Bulus
\par }
{\MM \VerseOne{1}{\ADD{A}} imɛizzen, ařami ɣarneɣ lwuɛud-a, ejj aneɣ ad nessizdeg ixef nneɣ zi marra řexmej n arrimet u n arruḥ, ejj aneɣ ad nessqeddes ixef nneɣ zi tiggʷudi n AREBBI.


\par }{\MM \VS{2}Qebřem aneɣ,
{\ADD{kenniw a}} aytmatneɣ, uřa d ijj war dayes neggi řɣar, uřa d ijj war t nɣecc, uřa d ijj war zzayes nestenfiɛ.

\VS{3}War ssiwřeɣ ḥima ad xawem ḥekmeɣ, min zi izzareɣ nniɣ, aqa kenniw deg wuřawen nneɣ maḥend ad nemmet jmiɛ uca ad neddar jmiɛ.
\XREF{◘}{{\XO 7:3 }{\XO{7:3
}}{\XT{2 Kur. 6:11, 12, 13.
}}}

\VS{4}Taryast inu qibač i kenniw temɣar uca asemɣar inu xawem imɣar. Aqa ayi ccureɣ s ufewwej, aqa řefraḥet tfeyyeḍ dayi aṭṭas di kuřci řemḥayem inu.
\XREF{◘}{{\XO 7:4 }{\XO{7:4
}}{\XT{Mt. 5:12; Řex. 5:41; Fil. 2:17; Kul. 1:24.
}}}


\par }{\MM \VS{5}Minzi zeg wami dd-nusa ɣar Makiduniya, war nufi arraḥet i arrimet nneɣ, maca tuɣa nessḥissif zi marra iɣezdisen, zi barra aqa din imcubbecen, zi daxeř aqa din tiggʷudi.
\XREF{◘}{{\XO 7:5 }{\XO{7:5
}}{\XT{Řex. 16:19, 23.
}}}

\VS{6}Maca AREBBI, wenni issfewwajen x imwaḍɛen, issfewwej-dd xaneɣ s twasit n Titus,
\XREF{◘}{{\XO 7:6 }{\XO{7:6
}}{\XT{2 Kur. 1:4.
}}}

\VS{7}war iǧi s twasit nnes waha, maca ɛawed s ufewwej i zi tuɣa ittwassfewwej zzaywem, maɣar issargeb aneɣ x tayri nwem d wecḍan nwem d cḍaret nwem xaneɣ. Umi sřiɣ aya, farḥeɣ aṭṭas.


\par }{\MM \VS{8}Minzi waxxa ssfugmeɣ kenniw s ict n tebrat, war ndimeɣ ca, waxxa ndimeɣ, maɣar ttwařiɣ aqa tabrat nni tessfugem i kenniw i ict n tsaɛɛet
{\ADD{waha}}.

\VS{9}Maca farḥeɣ aṭṭas, war iǧi řami tᵉttwassfugmem, maca umi afugem nwem yarra kenniw ɣar ttubet, minzi afugem nwem yusa-dd zi AREBBI, ařami uřa d ict n txessart war kenniw třeqqef ca zzayneɣ di ca n tmesřact.

\VS{10}Minzi afugem nni iǧan di ṭṭweɛ n AREBBI, ineddeh ɣar ttubet n buḥbeř u ɣar wedwař i Tudart, maca afugem n ddunect ittawi ɣar řmewt.
\XREF{◘}{{\XO 7:10 }{\XO{7:10
}}{\XT{2 Ṣm. 12:13; Mt. 26:75; Lk. 18:13.
}}}

\VS{11}Maca xzar, aqa d man aya imsar, minzi tᵉttwassffugmen di ṭṭweɛ n AREBBI. Mecḥař i kenniw ittejjan n cḍaret d udafeɛ n yixef nwem d warzam n uqemmum d tiggʷudi d tayri d tusmi d uwebbex! Di min di ma iffeɣ-dd aqa kenniw s ixef nwem d imezdagen di tmesřact-a.


\par }{\MM \VS{12}Min d awem uriɣ, war iǧi x ssibbet n wenni ixeṭṭan niɣ x ssibbet n wenni umi i di ittwagg řɛib, maca ḥima ad tban jar awem cḍaret nwem i neccin zzat i wudem n AREBBI.

\VS{13}S uyenni aqa nettwassfewwej u ɣar ufewwej nneɣ aqa nfarreḥ s ufeyyeḍ ktar zi řefraḥet n Titus umi arruḥ nnes ittwassareyyeḥ akidwem marra.

\VS{14}Minzi di min di ssemɣareɣ daywem ɣares, aqa war ttwassḥecmeɣ ca, maɣar am d awem nenna tidett kuřci, ammu ɛawed iban-dd, aqa asemɣar nneɣ ɣar Titus ibedd x tidett.

\VS{15}Aqa řeḥnunect nnes xawem temmarni aṭṭas umi ittfekkar di ṭṭaɛet nwem marra, aqa tqebřem t s tiggʷudi d tarjijit.

\VS{16}Farḥeɣ umi zemmareɣ ad xawem ttecřeɣ di min di mma.


\par }{\BB \par }
{\BB \par }
{\MM \par }

\Chap{8}{\SH Asmuni n ṣṣdaqi i imqeddasen di Urcalim
\par }
{\MM \VerseOne{1}Nessargeb i kenniw, aytmatneɣ, arḍa n AREBBI i immewcen i tmesmunin di Makiduniya,

\VS{2}maɣar umi xasen dd-ikka uqeǧeb imɣar n řmeḥnet nsen, tfeyyeḍ řefraḥet nsen, u aṭṭas n wagřa n tecrimet nsen iɛdu zzeřḍ nsen imɣaren,

\VS{3}minzi cehhdeɣ, aqa ɛlaḥsab jjehd nsen u
{\ADD{ɛad}} sennej i jjehd nsen - řami ttexsen s wuř nsen -

\VS{4}aqa zawgen aneɣ s jjehd maḥend ad carcen di arḍa n tsexxart n imqeddasen.
\XREF{◘}{{\XO 8:4 }{\XO{8:4
}}{\XT{Řex. 11:29; Rum. 15:26; 1 Kur. 16:2; 2 Kur. 9:1.
}}}

\VS{5}Uca nitni war ggin min tuɣa nessitim
{\ADD{waha}}, maca aqa wcin ixef nsen amezwar i Siditneɣ, xenni uřa i neccin ɛlaḥsab min ixs AREBBI,

\VS{6}ařami nzaweg Titus, am mammec tuɣa ibda qbeř, ḥima ad ikemmeř ɣarwem uřa d tecrimet-a
{\ADD{n ṣṣdaqi}}.

\VS{7}Maca am mammec tfeyyḍem di marra - di l’iman, deg wawař, di tussna, di marra cḍaret, u di
{\ADD{tewhibt n}} tayri nneɣ i ɣarwem iǧan - ittxeṣṣa ad tfeyyḍem ɛawed di tecrimet-a
{\ADD{n ṣṣdaqi}}.


\par }{\MM \VS{8}War ttumureɣ kenniw
{\ADD{waha}}, maca arezzuɣ ad qeǧbeɣ tidett n tayri nwem s cḍaret n imeddukkař nwem
{\ADD{di l’iman}}.

\VS{9}Minzi aqa tessnem arḍa n Siditneɣ Yasuɛ Lmasiḥ, belli idweř d amezřuḍ di ṭṭweɛ nwem, waxxa tuɣa-t s wagřa, ḥima kenniw ad tdewřem d twajjar s zzeřḍ nnes.

\VS{10}Ad kenniw weṣṣiɣ mliḥ - minzi man aya i nnfeɛ nwem - maḥend min tebdam ad tenwam deg useggʷas iɛdun, ad t teggem ɛawed.

\VS{11}Kemmřem řexxu s tmegga min tuɣa tenwam, kemmřem s tmegga min tuɣa kenniw tᵉmmeẓrem ad t teggem ɛlaḥsab min iǧan ɣarwem.

\VS{12}Maca mařa din meẓri, aqa ittwajeb ɛlaḥsab min ɣares, war iǧi ɛlaḥsab min war ɣares iǧi.
\XREF{◘}{{\XO 8:12 }{\XO{8:12
}}{\XT{Awřn. 3:28; Mt. 12:43; Lk. 21:3; 1 Bṭ. 4:10.
}}}

\VS{13}Minzi war ittřiq ḥima ad din tiři řefsaset i inneɣni u ad xawem tiři řmeḥnet,

\VS{14}maca ḥḍam ad tiwḍem ɣar řmizan di řweqt-a, uca ejj afeyyeḍ nwem ad iɛemmar řeɣben nsen di řweqt-a, ařami afeyyeḍ nsen di man aya ad iɛemmer řeɣben nwem, ḥima xenni ad yiři řmizan,

\VS{15}am mammec tura:

\par }{\BB \par }
{\MM {\QT{“Wenni issmunen aṭṭas,}}

\par }{\MM {\QT{war d as iceṭṭ ca,}}

\par }{\MM {\QT{d wenni tuɣa iyarrwen drus,}}

\par }{\MM {\QT{war dayes iqqim řexṣeṣ.”}}
\XREF{◘}{{\XO 8:15 }{\XO{8:15
}}{\XT{Uf. 16:18.
}}}


\par }{\BB \par }
{\MM \VS{16}Maca aqadi i AREBBI wenni iggin cḍaret-a xawem deg wuř n Titus,

\VS{17}minzi iqbeř tutra nneɣ uca, am tuɣa dayes amnus
{\ADD{xawem}}, iṭṭewweɛ maḥend ad ɣarwem dd-yas.

\VS{18}Uca nessekk-dd akides ɛawed umatneɣ wenni ɣar iǧa uweqqar di L’Injil di marra timesmunin,

\VS{19}wenni ittwafarzen zi ssibbet-a s jjehd zi tmesmunin maḥend ad yuyur akidneɣ ak-d tecrimet-a n ṣṣdaqi i ittwaggen s tsexxart nneɣ i uɛuǧi n AREBBI u i ucejjeɛ i neccin.


\par }{\MM \VS{20}Maca nḥeṭṭa maḥend war d aneɣ iḍeǧem ḥed mařa nseyyar tacrimet-a n
{\ADD{ṣṣdaqi}} ifeyyḍen,

\VS{21}ḥima min d aneɣ icqan ad iɛdu mliḥ, war iǧi waha qibač i AREBBI maca ɛawed zzat i iwdan.
\XREF{◘}{{\XO 8:21 }{\XO{8:21
}}{\XT{Rum. 12:17.
}}}

\VS{22}Nessekk ɛawed akidsen umatneɣ, wenni d aneɣ isscanen řebda deg waṭṭas n tmesřayin, aqa netta ittceṭṭar, maca řexxu ittceṭṭar ktar minzi netta ittcař xawem aṭṭas.

\VS{23}Mařa xenni Titus d amɛacar inu d umɛawen inu jar awem, u mařa xenni aytmatneɣ nneɣni aqa aten d rrusul n tmesmunin n uɛuǧi n Lmasiḥ,

\VS{24}ejj xenni taqeǧebt n tayri nwem u n usemɣar nneɣ daywen zi jjihet n tmesřayin-a ad teffeɣ ɣar barra zzat i marra tmesmunin.


\par }{\BB \par }
{\BB \par }
{\MM \par }

\Chap{9}{\MM \VerseOne{1}Minzi ḥesbeɣ belli nhřa ma uriɣ awem-dd x twiza i imqeddasen,
\XREF{◘}{{\XO 9:1 }{\XO{9:1
}}{\XT{Řex. 11:29; Rum. 15:26; 1 Kur. 16:2; 2 Kur. 8:4.
}}}

\VS{2}minzi ssneɣ nneyyet nwem iṣebḥen mixef xawem ssemɣareɣ jar inni n Makiduniya, belli Axaya tuɣa tewjed zeg useggʷas iɛdun, uca cḍaret nwem aqa tesfaq azyen ameqqran.

\VS{3}Maca ssekkeɣ-dd awmaten, maḥend asemɣar nneɣ daywem war ittiři ca baṭeř di tmesřact-a, ḥima ad tiřim tḥezzmem am mammec nniɣ,

\VS{4}ḥima, xmi kidi i dd ɣa yasen Imakiduniyyen uca ad kenniw afen war tḥezzmem, neccin - maḥend war qqareɣ ca ‘kenniw’ - war nɣeṭṭer zeg usemɣar i
{\ADD{zzaywem}} nessemɣar.

\VS{5}S uyenni ggiɣ ad ttareɣ awmaten nni, maḥend ad ɣarwem dd-asen d amezwaru uca ad ssewjden qbeř lbaraka
{\ADD{n ṣṣdaqi}} tinni x ittwanna qbeř i kenniw, aqa ittxeṣṣa ad tiři
{\ADD{ṣṣedqet nni}} ɣar ufus am yict n lbaraka, war iǧi axmi tt-i-dd-kksen zi teřmect nwem s ṭṭmeɛ.


\par }{\MM \VS{6}Maca
{\ADD{snem}} ddegga:

\par }{\BB \par }
{\MM {\QT{“Wenni i ɣa izarɛen s tceṭṭart,}}

\par }{\MM {\QT{ad imjar s taceṭṭart,}}

\par }{\MM {\QT{uca wenni i ɣa izarɛen s tecrimet,}}

\par }{\MM {\QT{ad imjar ɛawed s tecrimet.”}}
\XREF{◘}{{\XO 9:6 }{\XO{9:6
}}{\XT{Awřn. 11:24; Gal. 6:7.
}}}


\par }{\BB \par }
{\MM \VS{7}Ad igg kuř ijjen am mammec inwa deg wuř nnes, war iǧi s imeṭṭawen niɣ s uɣiř, minzi AREBBI ittexs wenni itticen s řefraḥet.
\XREF{◘}{{\XO 9:7 }{\XO{9:7
}}{\XT{Uf. 25:2; 35:5; Aɛwd. 15:7; Rum. 12:8.
}}}

\VS{8}Minzi AREBBI aqa izemmar ad awem iwc kuř arḍa s ufeyyeḍ, ḥima řebda u di marra ad ɣarwem yiři min teḥdajem uca ad tarnim aṭṭas di marra řxedmet iṣebḥen,

\VS{9}am mammec tura:

\par }{\BB \par }
{\MM {\QT{“Aqa ibeṭṭa, iwca i imezřaḍ,}}

\par }{\MM {\QT{tasegda nnes tᵉttɣima i řebda.”}}
\XREF{◘}{{\XO 9:9 }{\XO{9:9
}}{\XT{Izhd. 112:9.
}}}


\par }{\BB \par }
{\MM \VS{10}Maɣar wenni itticen zzariɛet i wenni izarɛen uřa d aɣrum i macca, ad awem iwc zzariɛet nwem, ad yarni dayes uca ad issegma řɣiǧet n tsegda nwem,

\VS{11}maḥend ad tiřim ttejjarem di marra i marra tacrimet nni i ɣa issegman aqadi i AREBBI s ufus nneɣ.

\VS{12}Minzi řxedmet n tsexxart tanita war teǧi waha di ṭṭweɛ n min ineqṣen i imqeddasen, maca tᵉttawi ɛawed ɣar waṭṭas n uqadi i AREBBI.

\VS{13}Minzi s tqeǧebt n tsexxart-a, aqa ssemɣaran di AREBBI minzi temmarsem ixef nwem i cchadet n Řexbar Aṣebḥan n Lmasiḥ, u minzi tcarcem s tecrimet akidsen u ak-d marra.

\VS{14}Nitni ad dd-qarrben
{\ADD{ɣar AREBBI}} s tẓaǧitin i kenniw, s tayri aṭṭas x ssibbet n ufeyyeḍ n arḍa n AREBBI nni xawem iǧan.

\VS{15}Tqad as i AREBBI x tewhibt nnes i war nzemmar ad zzayes nenṭeq.


\par }{\BB \par }
{\BB \par }
{\MM \par }

\Chap{10}{\SH Adafeɛ n Bulus x tsexxart nnes
\par }
{\MM \VerseOne{1}Maca necc Bulus simant inu ttzawageɣ kenniw s temhint d uwaḍeɛ n Lmasiḥ, necc d wenni iǧan d asexxay xmi ḥḍareɣ, maca xmi ɣa ɣabeɣ aqa ayi s teryast,

\VS{2}aqa ttzawageɣ kenniw, xmi ɣarwem dd ɣa yaseɣ, nhřa ma ad ttwaḥṣareɣ maḥend ad mmɛarriɣ - s teryast nni ḥessbeɣ aqa-tt ɣari - ak-d iwdan nni iḥessben aqa neccin neddar di
{\ADD{ddnub nneɣ n}} arrimet.

\VS{3}Minzi waxxa neggur deg weysum, war nettmenɣi ca ɛlaḥsab aysum,

\VS{4}s minzi řesnaḥ n umenɣi nneɣ war ǧin zeg weysum, maca ccuren s jjehd n AREBBI, u zzayes i ntarra lburjat iɣewwɣen sadu afus nneɣ.
\XREF{◘}{{\XO 10:4 }{\XO{10:4
}}{\XT{Irm. 1:10; Afa. 6:13-18.
}}}

\VS{5}Nᵉttreẓẓa ixarriṣen d marra řuɛřa igeɛɛden x tussna n AREBBI, uca ad nḥebbes marra array i ṭṭaɛet n Lmasiḥ.

\VS{6}Uca nekkar maḥend ad nwebbex inni war ittᵉṭṭiɛen, xmi ɣa tiři ṭṭaɛet nwem tekmeř.


\par }{\MM \VS{7}Ma txezzarem ɣar tmesřayin s wudem? Mařa ittiqq ḥed deg ixef nnes belli netta n Lmasiḥ, ittxeṣṣa ad ixarreṣ ɛawed, belli am netta n Lmasiḥ, amenni ɛawed neccin n Lmasiḥ i neǧa.

\VS{8}Meɛlik necc mařa ssemɣareɣ s cwayt n ufeyyeḍ ktar di ṣṣulṭa nneɣ tenni d ayi iwca Siditneɣ, ad yiři nehřa ma ad seḍḥiɣ, maɣar Netta iwca aneɣ tt i řebni nwem, war iǧi i wareddeǧ nwem,

\VS{9}maca ssbeɛɛdeɣ aya, ḥima war ittɣiř i ca n ijj aqa xseɣ ad kenniw ssiggʷedeɣ s tebrat
{\ADD{inu}}.

\VS{10}Minzi aqa din inni iqqaren: “Tibratin
{\ADD{nnes}} qesḥent jehdent, maca zi jjihet n arrimet iheyyef, uca awařen nnes ttwasseḥqaren.”

\VS{11}Wenni issawařen ammu ejj i-t ad iɛqeř, aqa, am mammec neǧa neccin deg wawař s tebratin mařa war neḥḍar, ammu i neǧa s tmegga nneɣ xmi ɣa neḥḍar.


\par }{\MM \VS{12}Minzi war nezɛim ca ad neḥseb niɣ ad nessemqudda ixef nneɣ ak-d ca n yinni issemɣaran ixef nsen, maɣar umi ɛbaren nitni ixef nsen s yixef nsen, aqa nitni war fhimen
{\ADD{walu}}.\XREF{◘}{{\XO 10:12 }{\XO{10:12
}}{\XT{2 Kur. 3:1; 5:12.
}}}

\VS{13}Maca neccin war nessemɣari ca barra i řeɛbar n tesɣart nneɣ, maca ɛlaḥsab řeɛbar n tesɣart i d aneɣ iwca AREBBI, ḥima ad ɣarwem dd-naweḍ.
\XREF{◘}{{\XO 10:13 }{\XO{10:13
}}{\XT{Afa. 4:7.
}}}

\VS{14}Minzi war iǧi am mammec war ɣarwem dd-niweḍ, minzi nesswiẓẓeḍ ixef nneɣ ɣarwem uca niweḍ-dd ɣarwem s Řexbar Aṣebḥan n Lmasiḥ.

\VS{15}Aqa war nessemɣar ca am nekka sennej i řeɛbar n tesɣart nneɣ, mani xedmen nneɣni, maca nessitim, umi imeqqar l’iman nwem, ad nettwawesseɛ aṭṭas zzaywem ɛlaḥsab řeɛbar n tesɣart nneɣ,

\VS{16}ḥima ad nbarreḥ s Řexbar Aṣebḥan uřa deg imucan aɣirin xawem, ḥima war nessemɣari ca x řeɛbar n tesɣart n inneɣni, x řeɛbar ař mani iwḍen nitni.


\par }{\MM \VS{17}Maca wi ixsen ad issemɣar, ejj i-t ad issemɣar di SIDI.
\XREF{◘}{{\XO 10:17 }{\XO{10:17
}}{\XT{Ica. 65:16; Irm. 9:22-23; 1 Kur. 1:31.
}}}

\VS{18}S minzi war iǧi wenni iweṣṣan x yixef nnes, maca wenni xas iweṣṣa SIDI, aqa d wenni ittwafen d amqeǧeb.
\XREF{◘}{{\XO 10:18 }{\XO{10:18
}}{\XT{Awřn. 27:2.
}}}


\par }{\BB \par }
{\BB \par }
{\MM \par }

\Chap{11}{\SH Bulus d rrusul issxarriqen
\par }
{\MM \VerseOne{1}Ttzawgeɣ akidi teṣbarem cwayt, am yijj n ubuhaři i ssawařeɣ, iwa ḥemřem ayi.

\VS{2}Minzi ceṭṭareɣ xawem s ict n cḍaret n AREBBI, minzi xeḍbeɣ kenniw i yijj n Weryaz, maḥend ad kenniw ssqarrbeɣ am yict n teɛzarect tizdig i Lmasiḥ.
\XREF{◘}{{\XO 11:2 }{\XO{11:2
}}{\XT{Lawi 21:13.
}}}


\par }{\MM \VS{3}Maca ttᵉggʷedeɣ, am mammec iɣwa ufiɣar Ḥawwa s teḥraymect nnes, amenni
{\ADD{ɛawed}} i ɣa ttwaɣwan ixarriṣen nwem zi řeṣfayet n wecḍar i Lmasiḥ.
\XREF{◘}{{\XO 11:3 }{\XO{11:3
}}{\XT{Amz. 3:4; Yḥ. 8:44.
}}}

\VS{4}Minzi mařa yusa-dd ḥed ittbarreḥ awem s yijj n Yasuɛ nneɣni x wenni x ttbarrḥeɣ necc, niɣ mařa tqebřem ijj n arruḥ nneɣni wenni war teqbiřem ca, niɣ ijj n řexbar aṣebḥan nneɣni wenni war tᵉṭṭifem ca, ad t teksim deɣya.
\XREF{◘}{{\XO 11:4 }{\XO{11:4
}}{\XT{Gal. 1:8.
}}}


\par }{\MM \VS{5}Waxxa amenni necc ḥessbeɣ ixef inu war ǧiɣ qell i rrusul
{\ADD{nni}} ‘imɣaren aṭṭas’.

\VS{6}Waxxa war zemmareɣ i wawař, maca i tussna zemmareɣ, minzi tuɣa aneɣ jar awem s bṭayṭay zi marra iɣezdisen.
\XREF{◘}{{\XO 11:6 }{\XO{11:6
}}{\XT{2 Kur. 5:11}}}

\VS{7}Niɣ xḍiɣ umi tuɣa sswaḍɛeɣ ixef inu, ḥima kenniw ad ttwassuɛřam, am d awem barrḥeɣ s Řexbar Aṣebḥan s břa?
\XREF{◘}{{\XO 11:7 }{\XO{11:7
}}{\XT{1 Kur. 9:12.
}}}


\par }{\MM \VS{8}Aqa ‘kecḍeɣ’ tmesmunin nneɣni am xasent ṭṭfeɣ taxřiṣet, ḥima ad sexxareɣ i kenniw.
\XREF{◘}{{\XO 11:8 }{\XO{11:8
}}{\XT{Řex. 20:33; 2 Kur. 12:13; 1 Ts. 2:9; 2 Ts. 3:8.
}}}

\VS{9}Uca umi tuɣa ḥḍareɣ akidwem uca tuɣa dayi řexṣeṣ, war bessřeɣ uřa x ḥed zzaywem, maca min d ayi ixeṣṣen, ɛemmaren t wawmaten inni dd yusin zi Makiduniya. Necc ḥḍiɣ ixef inu di marra, maḥend war xawem ttbessřeɣ, uca ammu i ɣa qqimeɣ ḥḍiɣ ixef inu.
\XREF{◘}{{\XO 11:9 }{\XO{11:9
}}{\XT{Fil. 4:15.
}}}

\VS{10}Tidett n Lmasiḥ aqa-t dayi, aqa asemɣar-a war d ayi imenneɛ di jjwayeḥ n Axaya.

\VS{11}Mayemmi? Ma minzi war kenniw ttexseɣ? AREBBI issen.


\par }{\MM \VS{12}Maca min tteggeɣ, ad qqimeɣ tteggeɣ t xenni, ḥima ad kkseɣ tizi n yinni yarezzun lfurṣa, maḥend nitni, di min di ssemɣaran, ad banen am neccin.

\VS{13}Minzi nitni d rrusul issxarriqen d ixeddamen icemmaten inni itteggen ixef nsen axmi d rrusul n Lmasiḥ.

\VS{14}Man aya war kenniw ittejji ad tettbehtem, minzi uřa d cciṭan ittegg ixef nnes axmi netta d lmalak n tfawt.

\VS{15}Waxxa ammu war teǧi d ca n řḥajjet, mařa ttarran ɛawed imsexxaren nnes ixef nsen d imsexxaren n tsegda, inni taneggarut nsen ad tiři ɛlaḥsab řexdayem nsen.


\par }{\BB \par }
{\MM \par }
{\SH Aweddeb n Bulus
\par }
{\MM \VS{16}Qqareɣ i umur nneɣni, uřa d ijjen ad as ittɣiř aqa ayi d abuhaři, maca mařa war iǧi amenni, ḥesbem ayi d abuhaři maḥend xenni ɛawed necc ad ssemɣareɣ cwayt.

\VS{17}Min ssawařeɣ, war t qqareɣ zi Siditneɣ, maca ggiɣ t s tubbuheřya maḥend ad ufiɣ zeɛma lfurṣa i usemɣar.

\VS{18}Umi din aṭṭas n inni issemɣaran ɛlaḥsab aysum, uřa d necc ggur ad ssemɣareɣ.
\XREF{◘}{{\XO 11:18 }{\XO{11:18
}}{\XT{2 Kur. 10:13; 12:5, 6.
}}}

\VS{19}Minzi kenniw tarḍam ad tesřem i ibuhařiyyen waxxa kenniw d imiɣisen i teǧam.

\VS{20}Aqa tᵉmmarsem ixef nwem i ḥed i ittarran kenniw d isemɣan, wenni kenniw itteffzen, wenni ittekksen awem min ɣarwem, u wenni xawem issuɛřan
{\ADD{ixef nnes}} d wenni kenniw issmeddarḍaren.

\VS{21}Ssawařeɣ axmi ttseḍḥiɣ, axmi neḍɛef zi ssibbet n tiɣit war iǧin: marra min
{\ADD{xef}} zeɛɛmen nitni
{\ADD{ad ssemɣaren}}, necc ɛawed zeɛɛmeɣ
{\ADD{ad ssemɣareɣ}}.
\XREF{◘}{{\XO 11:21 }{\XO{11:21
}}{\XT{Fil. 3:4.
}}}


\par }{\MM \VS{22}Ma nitni d Iɛibraniyyen? Uřa d necc. Ma nitni d Israiliyyen? Uřa d necc. Ma nitni d zzariɛet n Ibrahim? Uřa d necc.
\XREF{◘}{{\XO 11:22 }{\XO{11:22
}}{\XT{Řex. 22:3.
}}}

\VS{23}Ma nitni d imsexxaren n Lmasiḥ, necc ɛad mahu, waxxa necc ssawařeɣ am wenni ittxeřfen: necc ksiɣ tamara mahu, cciɣ tiyyita ktar zzaysen, tuɣa ayi di řeḥbes aṭṭas n imuren ktar zzaysen uca ẓriɣ řmewt aṭṭas n twařawin.
\XREF{◘}{{\XO 11:23 }{\XO{11:23
}}{\XT{Řex. 9:16; 21:11; 1 Kur. 15:10; 2 Kur. 6:4.
}}}

\VS{24}Wtin ayi Wudayen xemsa n twařawin
{\ADD{s urekkuḍ}} s arebɛin n tiyyita qell ict,
\XREF{◘}{{\XO 11:24 }{\XO{11:24
}}{\XT{Aɛwd. 25:3.
}}}

\VS{25}třata n imuren wtin ayi s weɛmud, ict n twařa ḥejjaren ayi, třata n twařatin yarreẓ zzayi uɣarrabu, ǧiřet d uziř d aqettus tuɣa ayi di řbuɣaz n řebḥar břa tɣarrabut.
\XREF{◘}{{\XO 11:25 }{\XO{11:25
}}{\XT{Řex. 14:19; 16:22; 27:9, 41.
}}}

\VS{26}Umi d ayi tuɣa deg webrid aṭṭas n twařawin tuɣa ayi di lxaṭar n iɣezran, di lxaṭar n iceffaren, di lxaṭar n yinni n řgens inu, di lxaṭar n yinni zi řegnus nneɣni, di lxaṭar di tendint, di lxaṭar di řexřa, di lxaṭar x řebḥar, di lxaṭar s wawmaten issxarriqen,

\VS{27}{\ADD{di lxaṭar}} di řxedmet, di tamara, umi dayi tuɣa di ǧyaři břa iḍeṣ aṭṭas n twařawin, di řaẓ d ufadi, deg uẓummi aṭṭas, umi dayi tuɣa di tesmeḍ d tuɛaryent,

\VS{28}uca ɛad war ssiwřeɣ ca x waṭṭas n tmesřayin nneɣni, niɣ x řhemm inu n kuř ass x tmesmunin uřa x wemnus nni xafi i marra timesmunin.
\XREF{◘}{{\XO 11:28 }{\XO{11:28
}}{\XT{Řex. 20:18.
}}}

\VS{29}Mařa iḍɛef ḥed, ma war ttiřiɣ uřa d necc ḍeɛfeɣ? Mařa ixeyyeq ḥed zi ca n unedref, ma necc war cemmḍeɣ?
\XREF{◘}{{\XO 11:29 }{\XO{11:29
}}{\XT{1 Kur. 8:13.
}}}


\par }{\MM \VS{30}Mařa ittxeṣṣa ad ittwassemɣar, ad ssemɣareɣ di tuḍɛeft inu.

\VS{31}AREBBI, Babas n Siditneɣ Yasuɛ Lmasiḥ - wenni ittwabarken i řebda qaɛ - issen aqa necc war ssxarriqeɣ ca.
\XREF{◘}{{\XO 11:31 }{\XO{11:31
}}{\XT{Rum. 1:9; 9:1; 2 Kur. 1:23; Gal. 1:20; Fil. 1:8; 1 Ts. 2:5.
}}}

\VS{32}Řqebṭan n řɛeskar n ujeǧid Aritas di Dimacq tuɣa iḥeṭṭa tandint n Idimacqiyyen, yarezzu ad ayi iṭṭef,
\XREF{◘}{{\XO 11:32 }{\XO{11:32
}}{\XT{Řex. 9:24.
}}}

\VS{33}{\ADD{maca}} ssekken ayi-dd zeg ijj n řkazi, ssehwan ayi-dd zi řḥiḍ deg ijj n uqbub, arewřeɣ zeg ifassen nnes.


\par }{\BB \par }
{\BB \par }
{\MM \par }

\Chap{12}{\SH Řewḥiy n Bulus
\par }
{\MM \VerseOne{1}Mařa ittxeṣṣa ad din yiři usemɣar, waxxa man aya war ineffeɛ ca, meɛlik ufiɣ ad iwḍeɣ necc ɣar iweḥḥan d isargaben n Siditneɣ.

\VS{2}Aqa ssneɣ ijj n bnadem di Lmasiḥ, tuɣa ktar zeg arbeɛṭac n iseggʷusa zeg wami, ma tuɣa di arrimet niɣ barra i arrimet, war ssineɣ ca, AREBBI issen!
{\ADD{Bnadem}} nni immeksi ɣar ujenna wiss třata.
\XREF{◘}{{\XO 12:2 }{\XO{12:2
}}{\XT{Řex. 9:3; 22:17; 1 Kur. 15:8.
}}}

\VS{3}Uca ssneɣ bnadem-a, ma tuɣa di arrimet niɣ břa arrimet, war ssineɣ ca, AREBBI issen.

\VS{4}{\ADD{Bnadem}} nni immeksi ɣar jjennet mani isřa awařen nni war izemmar ad ttwaneṭqen, inni war iḥeǧřen i bnadem ad ten inṭeq.

\VS{5}Zeg bnadem nni ad ssemɣareɣ, maca war ssemɣariɣ ca deg ixef inu, mɣir deg weḍɛaf inu.


\par }{\MM \VS{6}Maca mařa xseɣ ad ssemɣareɣ, war ttiřiɣ d abuhaři, minzi ad iniɣ tidett. Maca ad t jjeɣ ḥima uřa d ijj war xafi ittxarraṣ mammec ǧiɣ sennej min zzayi iẓra niɣ sennej min zzayi isřa.

\VS{7}Ḥima war ssgiɛɛdeɣ ca ixef inu zi ssibbet n ṭṭbiɛet yuɛřan n isargaben
{\ADD{nni}}, immewc ayi ijj n usennan deg weysum
{\ADD{n arrimet}}, aqa-t ijj n lmalak n cciṭan i d ayi iccaten s řpuniyyat maḥend war ttesgeɛɛideɣ ca ixef inu.

\VS{8}Třata n twařawin ttareɣ Sidi inu, maḥend ad t xafi isseggʷej,

\VS{9}{\ADD{maca}} Netta inna ayi: “Aqa arḍa inu icfa, minzi jjehd inu ittwakemmeř di tuḍɛeft!” S uyenni aqa mliḥ mařa ssemɣareɣ di tuḍɛeft inu, ḥima ad xafi yarsa jjehd n Lmasiḥ.

\VS{10}S uyenni arḍiɣ s tuḍɛeft, s řefḍiḥet, di řeɣben, deg udarrec, di řeḥṣaret di ṭṭweɛ n Lmasiḥ, minzi xmi ttiřiɣ ḍeɛfeɣ, řexdenni ttiřiɣ jehhdeɣ.


\par }{\BB \par }
{\MM \par }
{\SH Tayri n Bulus i řmuminin di Kurintus
\par }
{\MM \VS{11}Xzar, dewřeɣ d abuhaři umi ggiɣ ad ssemɣareɣ deg yixef inu,
{\ADD{maca}} kenniw teḥṣarem ayi ɣares. Minzi tuɣa ittxeṣṣa i kenniw ad ayi tqeddarem, aqa war ǧiɣ qell uřa deg ict n řḥajjet zi rrusul nni ‘imɣaren aṭṭas’, waxxa necc d walu.
\XREF{◘}{{\XO 12:11 }{\XO{12:11
}}{\XT{1 Kur. 15:10.
}}}

\VS{12}Ggiɣ jar awem řeɛřamat n rrasul s marra ṣṣbar, s tmegga ijjehden, s lmuɛjizat u s řeɛjayeb.\XREF{◘}{{\XO 12:12 }{\XO{12:12
}}{\XT{1 Kur. 9:2.
}}}

\VS{13}Maɣar min di tdewřem ɣar ḍeffar x tmesmunin inneɣni, mɣir di min di necc war xawem bessřeɣ waha? Samḥem ayi x řfarz-a!
\XREF{◘}{{\XO 12:13 }{\XO{12:13
}}{\XT{1 Kur. 9:12; 2 Kur. 11:9.
}}}


\par }{\MM \VS{14}Xzar, řexxu d twařa wiss třata aqa ayi wejdeɣ ḥima ad ɣarwem dd-aseɣ uca war xawem ttbessiřeɣ, minzi war arezzuɣ min nwem, maca
{\ADD{arezzuɣ}} xawem kenniw. Minzi war dd-tusi i iḥenjiren ad xemmřen řeknuz i lwalidin nsen, maca lwalidin i iḥenjiren nsen.
\XREF{◘}{{\XO 12:14 }{\XO{12:14
}}{\XT{Řex. 20:33.
}}}

\VS{15}Wejdeɣ s řefraḥet ad xeǧṣeɣ řeḥsab marra, u ad sebbřeɣ ixef inu di ṭṭweɛ n řeɛmur nwem, ɛad mařa ṭṭfeɣ zzaywem tayri qell mařa wciɣ awem tayri s waṭṭas.
\XREF{◘}{{\XO 12:15 }{\XO{12:15
}}{\XT{2 Kur. 6:12.
}}}


\par }{\MM \VS{16}Maca ad taɣ, waxxa necc war xawem ttbessiřeɣ, aqa ṭṭfeɣ kenniw s teḥraymect am yijj n weryaz aqeddac?

\VS{17}Niɣ ad taɣ meẓreɣ di ca zzaywem s ca n ijj nneɣni i tuɣa ɣarwem dd-ssekkeɣ?

\VS{18}Xmi ttareɣ Titus u ssekkeɣ-dd akides tawmat, ma yarzu Titus ca zzaywem
{\ADD{di tizi nnes}}? Ma war nuyur ca s Arruḥ d ijjen d iṣuraf d ijjen?


\par }{\MM \VS{19}Ma ittɣiř awem ɛawed belli neccin nesřeqqa x yixef nneɣ zzaywem? Aqa qibač i AREBBI di Lmasiḥ i nessawař uca man aya marra,
{\ADD{a}} imɛizzen inu, di ṭṭweɛ n řebni nwem.

\VS{20}Minzi aqa tteggʷedeɣ, xmi dd ɣa yawḍeɣ ɣarwem, ad taɣ war kenniw ttifeɣ ca am mammec xseɣ, uřa war d ayi tᵉttifem ca am mammec texsem kenniw, balak ad iřin imcubbecen, řeḥsed, tafqeḥt, taɣennant, taxbarject, axewwej, nnfaxet uřa d ixarwiḍen,

\VS{21}xmi dd ɣa yawḍeɣ ɣarwem twařa nneɣni, ad taɣ AREBBI ad ayi isswaḍeɛ uca ad ceḍneɣ x waṭṭas n yinni ixḍan, war tuben ca zi řexmej d farq-ccɣeř d ufucceḥ i ggin.


\par }{\BB \par }
{\BB \par }
{\MM \par }

\Chap{13}{\SH Aɛřam aneggaru d useǧem
\par }
{\MM \VerseOne{1}Aqa ta d twařa wiss třata ad ɣarwem dd-aseɣ. “X uqemmum n tnayen niɣ třata n řechud ad ittwaḍmen marra wawař!”
\XREF{◘}{{\XO 13:1 }{\XO{13:1
}}{\XT{Řxř. 35:30; Aɛwd. 17:6; 19:5; Mt. 18:16; Yḥ. 8:17; Ɛbr. 10:28.
}}}

\VS{2}Nniɣ tt qbeř uca ad awem tt iniɣ qbeř ɛawed, axmi tt nniɣ řami d ayi tuɣa akidwem wiss martayen, uca ɛawed řexxu, umi ɣabeɣ, ttariɣ tt i yinni ixḍan u i marra inneɣni, aqa, mařa usiɣ-dd twařa nneɣnit, war areḥḥmeɣ ca.

\VS{3}Minzi kenniw tarezzum lburhan belli aqa Lmasiḥ i d ayi issawařen, wenni war iḍɛifen daywem, maca aqa ijhed daywem.

\VS{4}Waxxa Netta ittwaṣelleb di tuḍɛeft, aqa iddar s jjehd n AREBBI. Uřa d neccin aqa neḍɛef akides, maca ad kis neddar zi jjehd n AREBBI i daywem iǧan.


\par }{\MM \VS{5}Qeǧbem ixef nwem, ma aqa kenniw tᵉttbeddam di l’iman, arzum řeɛmur nwem. Niɣ war tessinem ca belli Yasuɛ Lmasiḥ aqa-t daywem, u mařa war iǧi amenni, aqa kenniw temmenḍarem?
\XREF{◘}{{\XO 13:5 }{\XO{13:5
}}{\XT{1 Kur. 11:28.
}}}

\VS{6}Maca ssitimeɣ ad tessnem, belli war nemmenḍar.

\VS{7}Ttᵉttareɣ AREBBI, maḥend war daywem tᵉttwif uřa d ict n řḥajjet d taɛeffant, ḥima ad dd-tban tqeǧebt nneɣ uca kenniw tᵉtteggem min iǧan d aṣebḥan, waxxa neccin nban axmi nᵉmmenḍar.

\VS{8}Minzi neccin war nzemmar walu ḍidd i tidett, maca i tidett wah.

\VS{9}Minzi neccin nfarreḥ, řami neḍɛef u kenniw tjehdem. Uca nettẓaǧa ɛawed ad tiřim tkemmřem.

\VS{10}S uyenni ttariɣ
{\ADD{awem-dd}} man aya am ɣabeɣ, maḥend, xmi dd ɣa yaseɣ, ittxeṣṣa war tteqsiḥeɣ ca ɛlaḥsab ṣṣulṭa i d ayi iwca Sidi inu i řebni, war iǧi i wareddeǧ.
\XREF{◘}{{\XO 13:10 }{\XO{13:10
}}{\XT{2 Kur. 10:8.
}}}


\par }{\BB \par }
{\MM \VS{11}Zi ssa d tsawent,
{\ADD{a}} aytma, iřim tfarrḥem d tkemmřem, iřim tᵉttfewwjem, xarrṣem s yijj n uxarreṣ, uca jjem ad din tiři řhudnet jar awem,
{\ADD{xenni}} ad kiwem yiři AREBBI n tayri d řehna.
\XREF{◘}{{\XO 13:11 }{\XO{13:11
}}{\XT{Rum. 12:16, 18; 15:5; 1 Kur. 1:10; Fil. 2:2; Ɛbr. 12:14; 1 Bṭ. 3:8}}}


\par }{\MM \VS{12}Seǧmem ijjen x wenneɣni s řehna s usudem iqeddsen.
\XREF{◘}{{\XO 13:12 }{\XO{13:12
}}{\XT{Rum. 16:16; 1 Kur. 16:20; 1 Ts. 5:26; 1 Bṭ. 5:14.
}}}


\par }{\MM \VS{13}Marra imqeddasen ttseǧamen xawem s řehna.


\par }{\MM \VS{14}Řehna n Siditneɣ Yasuɛ Lmasiḥ d tayri n AREBBI d tmunt n Arruḥ Iqeddsen ad iřin akidwem marra. Amin.


\par }