\NormalFont\ShortTitle{Istir}

{\MT Istir


\par }\ChapOne{1}{\SH Řɛid ameqqran n ujeǧid Aḥacwiruc
\par }
{\MM \VerseOne{1}Imsar deg wussan n Aḥacwiruc - netta d Aḥacwiruc wenni tuɣa iḥekkmen zi temmurt n Řhend ař tammurt n Kuc x mya u-sebɛa u-ɛicrin n lɛamalat -

\VS{2}{\ADD{wah,}} deg wussan nni, umi iqqim ujeǧid Aḥacwiruc x řɛarc n tgeldit nnes di řeqṣar n Cucan,

\VS{3}deg useggʷas wiss třata n řeḥkam nnes,
{\ADD{aqa}} igga ict n zzardet i marra řḥukkam d imsexxaren nnes. Tuɣa
{\ADD{ikumandaren n}} řɛeskar n
{\ADD{temmurt n}} Lfurs d Maday uřa d tarwa n taṣiřet d řḥukkam n lɛamalat
{\ADD{ttmunan}} zzat i wudem nnes,

\VS{4}umi isscen agřa n uɛuǧi n tgeldit nnes d ccan d řemřaḥet n lɛaḍama nnes deg waṭṭas n wussan, aqa di mya u-tmanyin n wussan.

\VS{5}{\ADD{Umi}} ɛdun wussan nni,
{\ADD{xenni}} tuɣa issewjad ujeǧid ict n zzardet i marra řgens nni tuɣa
{\ADD{din}} di lqelɛa n Cucan, zeg umeqqran ař ameẓyan, sebɛa n wussan, deg wazzay n weḥwic n řeqṣar n ujeǧid.

\VS{6}Aqa din
{\ADD{arwaqat}} d icemřařen d izizawen d idehmanen mmuden s ifiřan n řeqṭen azdad d
{\ADD{ufiřu}} arjuwani ggin tent ɣar iqeḍban n nnuqart u ɣar ipilaren n řmarmur. Řemṭarbat n wureɣ d nnuqart
{\ADD{mmarsent}} x tisi n zzellij dayes
{\ADD{aẓru}} aziza am smaraxt d
{\ADD{weẓru}} d acemřař d
{\ADD{weẓru}} am tyaqut d
{\ADD{weẓru}} d abarcan.

\VS{7}Temmewc tsessi di řeqcuɛ n wureɣ u tuɣa marra řeqcuɛ mmsebḍan, ta war tarwis ta, u tuɣa
{\ADD{din}} binu igellden s waṭṭas, anect i tuɣa izemmar ufus n ujeǧid
{\ADD{ad t iwc}}.
\FTNT{◼}{{\FR 1:7 }{\FR{1:7
}}{\FT{}}{\FK{řeqcuɛ n wureɣ}}{\FT{ - ifenjařen d iɣarrafen n wureɣ.}}}

\VS{8}Tuɣa swin ɛlaḥsab řumur, war iǧi s uɣiř, minzi ammu i iweṣṣa ujeǧid i marra imeqqranen n taddart nnes, maḥend ad ggen řxaḍar i marra.

\VS{9}Tegga tjeǧidt Wacti uřa d ict n zzardet i temɣarin di taddart igellden n ujeǧid Aḥacwiruc.


\par }{\BB \par }
{\MM \par }
{\SH Tajeǧidt Wacti tewḍa
\par }
{\MM \VS{10}Deg wass wiss sebɛa, umi idweř wuř n ujeǧid ifarḥ s binu, inna i Mahuman, Bizta, Ḥarbuna, Biɣta d Abaɣta, Zitar d Karkas, aqa nitni d sebɛa n imsexxaren icennɛen i tuɣa isexxaren zzat i wudem n ujeǧid Aḥacwiruc,

\VS{11}ḥima ad awyen tajeǧidt Wacti zzat i wudem n ujeǧid s ttaj igellden, maḥend ad isscen aẓri nnes i řegnus u i řḥukkam, minzi nettat tuɣa dayes aẓri.

\VS{12}{\ADD{Maca}} tajeǧidt Wacti tugi ad dd-tas ɛlaḥsab awař n ujeǧid
{\ADD{nni d as dd-yusa}} s ufus n imsexxaren icennɛen. Iffugem ujeǧid aṭṭas uca ikkar dayes wesɛar nnes.

\VS{13}{\ADD{Xenni}} inna ujeǧid i imiɣisen inni ifehhmen řmijařat n řweqt - minzi ammu i tuɣa tᵉttwagg tmesřact n ujeǧid zzat i yinni issnen azerf u řeḥkam -

\VS{14}{\ADD{i}} Karcana, Citar, Admata, Tarcic, Maras, Marsana d Mamukan, sebɛa n řḥukkam n Lfurs d Maday,
{\ADD{inni}} d asen iɛeddeř maḥend ad ẓaren udem n ujeǧid u ksin imucan imezwura di tgeldit:

\VS{15}“Min d aneɣ ittxeṣṣa ad negg ak-d tjeǧidt Wacti ɛlaḥsab řqanun, minzi nettat war teggi awař n ujeǧid Aḥacwiruc i dd-issekk s ufus n imsexxaren nnes icennɛen?”

\VS{16}{\ADD{Xenni}} inna Mamukan zzat i wudem n ujeǧid d řḥukkam: “Tajeǧidt Wacti war teggi ca řɛib deg ujeǧid d řḥukkam waha, maca uřa di marra řḥukkam d marra řegnus di marra lɛamalat n ujeǧid Aḥacwiruc.

\VS{17}Minzi min tegga tjeǧidt ad iffeɣ ɣar marra temɣarin uca ad yarr iryazen nsent ad ttwasseḥqaren jar tiṭṭawin nsent xmi qqarent: ‘Ajeǧid Aḥacwiruc inna ad ssekken ɣar tjeǧidt Wacti maḥend ad dd-tas zzat i wudem nnes, maca nettat war dd-tusi ca.’

\VS{18}{\ADD{Uřa}} d timɣarin n řḥukkam n Lfurs d Maday, tinni isřan i temwarrit n tjeǧidt, ad inint aya ass-a i marra řḥukkam n ujeǧid uca ammu i din ɣa yiři useḥqar d uduqqez n weɣḍab aṭṭas.

\VS{19}Mařa iɛjeb as řḥař i ujeǧid, ejj i-t
{\ADD{xenni}} ad issuffeɣ ijj n řumur, ad t izemmem di řqawanin n ayt n Lfurs d Maday, maḥend war t ttɛeddan, u war ittejji ad dd-tas tajeǧidt Wacti
{\ADD{ɛad}} zzat i wudem n ujeǧid Aḥacwiruc uca ejj ajeǧid ad iwc tagelda nnes i ḥed nneɣni, ad tiři ḥsen zzayes.

\VS{20}{\ADD{Xmi}} i ɣa ittwaseř řumur n ujeǧid nni i ɣa yegg di marra tageldit nnes,
{\ADD{tenni}} d tameqqrant,
{\ADD{xenni}} ad dewřent marra timɣarin ad weqqarent iryazen nsent, zeg umeẓyan ař ameqqran.”

\VS{21}Tuɣa awař-a d lemliḥ di tiṭṭawin n ujeǧid d řḥukkam uca igga ujeǧid ɛlaḥsab awař n Mamukan.

\VS{22}Issekk tibratin ɣar marra lɛamalat n ujeǧid - i kuř lɛamala s tira nnes u i kuř řgens s yiřes nnes - ḥima kuř aryaz ad yiři d řḥakem x taddart nnes uca ad issiweř s yiřes n řgens nnes.


\par }{\BB \par }
{\BB \par }
{\MM \par }

\Chap{2}{\SH Istir tedweř d tajeǧidt n jdid
\par }
{\MM \VerseOne{1}Awarni man aya, umi yarsa wesɛar n ujeǧid, idweř ittxemmam deg Wacti d min tegga u di min xas ittwaggen n řeḥkam.

\VS{2}{\ADD{Xenni}} nnan imsexxaren iḥuḍriyyen n ujeǧid i tuɣa i d as ittsexxaren: “Ejj ad arzun tibřiɣin i ujeǧid, tiɛezriyyin i di iǧa weẓri.

\VS{3}Ejj ajeǧid ad igg iweqqafen x marra lɛamalat n tgeldit nnes, ad ssmunen marra tibřiɣin tiɛezřiyin nni di iǧa weẓri, ɣar lqelɛa n Cucan, ɣar taddart n temɣarin, sadu i tɛessast n Hijay, amsexxar amcenneɛ n ujeǧid wenni d aɛessas x temɣarin u ad asent wcen timesřayin i uthelli n weẓri.

\VS{4}Tabřiɣt i ɣa iɛejben i ujeǧid ad tiři d tajeǧidt deg wemcan n Wacti.” Tuɣa awař-a d lemliḥ di tiṭṭawin n ujeǧid uca netta igga ammu.


\par }{\MM \VS{5}Tuɣa
{\ADD{din}} ijj n weryaz d Uday di lqelɛa n Cucan, qqaren as Murdaxay, mmis n Ya’ir, mmis n Cimɛi, mmis n Kis, ijj n weryaz zeg
{\ADD{ayt n}} Binyamin.

\VS{6}Netta ittwandeh zi Urcalim ak-d ayt n lmenfa nni dd-iwyen ak-d Yakunya, ajeǧid n Yahuda, inni umi indeh Nabuxadnaṣṣar, ajeǧid n Babil, di lmenfa.
\XREF{◘}{{\XO 2:6 }{\XO{2:6
}}{\XT{2 Ij. 24:14}}}

\VS{7}D netta wenni tuɣa isseymen Hadassa, ixs ad yini Istir, yeǧis n ɛemmis, minzi war ɣares tuɣi
{\ADD{ɛad}} babas niɣ yemmas. Nettat tuɣa d ict n tebřiɣt s ijj n waddud icuwwar u dayes aẓri.
{\ADD{Awarni umi}} immut babas d yemmas, iksi tt Murdaxay, igga i-tt d yeǧis.

\VS{8}Ařami ittwassen wawař n ujeǧid d řqanun nnes uca ttwassmunent aṭṭas n tebřiɣin di lqelɛa n Cucan sadu i tɛessast n Hijay, imsar belli sseɛdun Istir ɛawed ɣar taddart n ujeǧid,
{\ADD{tedweř}} sadu tɛessast n Hijay, aɛessas n temɣarin.

\VS{9}Teɛjeb as tabřiɣt u nettat tusa as-dd x řxaḍar di tiṭṭawin nnes. Netta iqeǧeq ḥima ad as iwc timesřayin i uthelli n weẓri d macca nnes,
{\ADD{u ḥima ad as iwc}} uřa d sebɛa n temsexxarin timeẓyanin ittwaxḍaren zi taddart n ujeǧid, uca issmuṭṭiy i-tent ɣar wemcan icnan qaɛ di taddart n temɣarin.

\VS{10}Istir war txebbar ca řgens nnes niɣ jjadira nnes, minzi Murdaxay iweṣṣa tt maḥend war t teqqar ca.


\par }{\MM \VS{11}Tuɣa Murdaxay iggur kuř ass zzat i řemřah i iǧan zzat i taddart n temɣarin maḥend ad issen mammec teǧa Istir d min d as ɣa imsaren.

\VS{12}Tabřiɣt awarni tenneɣni tas as-dd nnubet ḥima ad tadef ɣar ujeǧid Aḥacwiruc, awarni tenɛac n uyuren
{\ADD{n uzeyyen}} am mammec teǧa tewṣeyyet i temɣarin, minzi ammu i ttwakemmřen wussan n uthelli n weẓri: setta n uyuren s zzect n mirru d setta n iyuren s řeɛṭur ittfuḥen d fumadat i temɣarin.

\VS{13}{\ADD{Ammu}} dd-tusa
{\ADD{kuř ict n}} tebřiɣt ɣar ujeǧid: marra min tᵉttar, immewc as maḥend ad zzayes teffeɣ zi taddart n temɣarin ɣar taddart n ujeǧid.

\VS{14}Ɣar tmeddit tudef ɣar daxeř u ɣar tuffut teɛqeb-dd ɣar taddart wiss tnayen n temɣarin sadu uḥeṭṭu n Caɛacɣaz, amsexxar amcenneɛ n ujeǧid, aɛessas n tiyya. War dd-teɛqeb ɣar ujeǧid, mɣir mařa teɛjeb as i ujeǧid uca tᵉttwařaɣa s yisem nnes.


\par }{\MM \VS{15}Řami dd-tiweḍ nnubet n Istir, yeǧis n Abiḥayil, ɛemmis n Murdaxay, wenni tt yarrin d yeǧis, war tᵉttar walu mɣir min inna Hijay, amsexxar amcenneɛ n ujeǧid, aɛessas n temɣarin. U Istir tusa-dd x řxaḍar i marra wi tt iẓrin.

\VS{16}Ammu i iwyen Istir ɣar ujeǧid Aḥacwiruc, ɣar taddart nnes igellden, deg uyur wiss ɛecra, aqa-t d uyur n Ṭibit, deg useggʷas wiss sebɛa n tgelda nnes.

\VS{17}Ajeǧid tuɣa ittexs Istir x marra timɣarin
{\ADD{nneɣni}} uca nettat tufa arḍa d řeḥnunect zzat i wudem nnes ktar x marra tiɛzuray nneɣni. Issars ttaj igellden x uzeǧif nnes uca yarra i-tt d tajeǧidt deg wemcan n Wacti.

\VS{18}Igga ujeǧid ict n zzardet tameqqrant i marra řḥukkam nnes d imsexxaren nnes, zzardet n Istir. Igga řehna di marra lɛamalat u iwca arriɣaluten ɛlaḥsab tizemmar n ujeǧid.


\par }{\BB \par }
{\MM \par }
{\SH Murdaxay ibḍeř aneqqi n ujeǧid
\par }
{\MM \VS{19}Xmi ttwassmunent tiɛzuray ɛawed, iqqim Murdaxay ɣar tewwart n ujeǧid.

\VS{20}Istir war txebbar ca i jjadira nnes niɣ i řgens nnes, am mammec d as yumur Murdaxay, minzi Istir tuɣa teggur ɛlaḥsab řumur n Murdaxay am mammec tuɣa tᵉttegg umi tuɣa ɣares tᵉttwarebba.

\VS{21}Deg wussan nni, am iqqim Murdaxay di tewwart n ujeǧid, tuɣa Biɣtan d Tarac, tnayen n imsexxaren icennɛen n ujeǧid zeg iɛessasen n tewwart, ttfuggmen aṭṭas u tuɣa arezzun ad sswiẓẓḍen afus ɣar ujeǧid Aḥacwiruc.

\VS{22}Tamesřact-a tedweř tᵉttwassen ɣar Murdaxay uca netta ixebbar
{\ADD{i-tt}} i tjeǧidt Istir, uca Istir tenna man aya i ujeǧid s yisem n Murdaxay.

\VS{23}Arzun di tmesřact nni uca ufin man aya d tidett. Uyřen ten s tnayen x teḥnact uca uran t deg wedlis n imezruyen zzat i wudem n ujeǧid.


\par }{\BB \par }
{\BB \par }
{\MM \par }

\Chap{3}{\SH Tameɛmuč n Haman ḍidd i Wudayen
\par }
{\MM \VerseOne{1}Awarni man aya ikkar ujeǧid Aḥacwiruc, igga ccan d ameqqran di Haman, mmis n Hammadata, Ajaji, uca issgeɛɛed i-t uca yarra řkursi nnes sennej i marra řḥukkam nni ɣares iǧan.
\FTNT{◼}{{\FR 3:1 }{\FR{3:1
}}{\FT{}}{\FK{Ajaji}}{\FT{ - ijjen zeg ayt n Ajaj.}}}

\VS{2}Marra imsexxaren n ujeǧid nni tuɣa ɣar tewwart n ujeǧid, uḍaren, qewsen zzat i Haman, minzi ammu i
{\ADD{t}} yumur ujeǧid. Maca Murdaxay war iwḍi x ifadden nnes u war ibendiq.

\VS{3}Nnan imsexxaren n ujeǧid i iǧan di tewwart n ujeǧid i Murdaxay: “Mayemmi tɛeddid x řumur n ujeǧid?”

\VS{4}Umi xas nnan aya zeg wass ɣar wass u netta war d asen isři ca, imsar aqa nitni xebbaren
{\ADD{aya}} i Haman ḥima ad ẓaren ma ad qqimen bedden awařen n Murdaxay
{\ADD{i zi iwwet x yixef nnes}}, minzi issargeb i-ten belli aqa netta d Uday.


\par }{\MM \VS{5}{\ADD{Řami}} iẓra Haman belli Murdaxay war yiwḍi x ifadden nnes u war d as ibendiq, isɛar Haman s waṭṭas.

\VS{6}{\ADD{Maca}} ittɣiř as aya d aseḥqar maḥend ad isswiẓẓeḍ afus nnes ɣar Murdaxay waha, minzi ssiwřen akides x řgens n Murdaxay. S uya yarezzu Haman ad ihellek marra Udayen nni
{\ADD{iǧan}} di marra tageldit n Aḥacwiruc, řgens n Murdaxay.

\VS{7}Deg uyur amezwaru, wenni d ayur n Nisan, deg useggʷas wiss tenɛac n ujeǧid Aḥacwiruc, ggin nitni ‘Pur’, ixs. ad yini ‘taqedduḥt’, zzat i wudem n Haman, i kuř ass u i kuř ayur, ař dd-iwḍa tqedduḥt x uyur wiss tenɛac, wenni d ayur n Adar.
\FTNT{◼}{{\FR 3:7 }{\FR{3:7
}}{\FT{}}{\FK{Nisan}}{\FT{ - isem wanita ixs ad yini ‘Abril’.
}}{\FK{Adar}}{\FT{ - isem wanita ixs ad yini ‘Mars’.}}}

\VS{8}{\ADD{Minzi}} inna Haman i ujeǧid Aḥacwiruc: “Aqa din ijj n řgens imṭarrec u ittwabḍa jar řegnus di marra lɛamalat n tgeldit nnec. Izerfan nsen farrqen x marra řegnus u nitni war ṭṭifen ca deg izerfan n ujeǧid. S uyenni war d as iɛeddeř i ujeǧid ad ten yejj
{\ADD{ammu}}.
\FTNT{◼}{{\FR 3:8 }{\FR{3:8
}}{\FT{}}{\FK{izerfan}}{\FT{ - niɣ ‘řqawanin’.}}}

\VS{9}Mařa tusa as-dd i ujeǧid s řxaḍar,
{\ADD{xenni}} ad arin
{\ADD{ijj n řumur,}} ḥima ad ten areddǧen,
{\ADD{xenni}} necc ad ggeɣ ad sswezneɣ ijj n řqedd n ɛecra-ařaf talint n nnuqart, ad ggeɣ aya deg ifassen n yinni i ɣa iḥḍan řxedmet, maḥend ad t ssidfen deg ixxamen n txubay n ujeǧid.”

\VS{10}Ikkes ujeǧid taxadent n ucemmiɛ i zi yareccem zeg
{\ADD{uḍaḍ n}} ufus nnes uca iwca i-tt i Haman, mmis n Hammadata, Ajaji, řeɛdu n Wudayen.

\VS{11}Inna ujeǧid i Haman: “Nnuqart jjiɣ ac tt, uřa d řgens, ḥima ad zzayes tegged min twarid d lemliḥ di tiṭṭawin nnec.”


\par }{\MM \VS{12}Deg uyur amezwaru, deg wass nnes wiss třeṭṭac, mřaɣan imariren n ujeǧid, uran marra ɛlaḥsab řumur n Haman i ijeǧiden
{\ADD{i iǧan}} sadu ujeǧid u i lwulat nni
{\ADD{iǧan}} x kuř lɛamala u i řḥukkam n kuř řgens. Nitni uran i kuř lɛamala s tira nnes u i kuř řgens s iřes nnes. Tuɣa
{\ADD{tabrat}} tura s yisem n ujeǧid, u tᵉttwacemmeɛ s txadent n ucemmiɛ n ujeǧid.
\FTNT{◼}{{\FR 3:12 }{\FR{3:12
}}{\FT{}}{\FK{imariren}}{\FT{ - nitni d inni ittarin.}}}

\VS{13}Ssekken tibratin ak-d ireqqasen n tazřa ɣar marra lɛamalat n ujeǧid,
{\ADD{ḥima}} ad teḥḥan, ad nɣen u ad hellken marra Udayen, am umeẓyan am umeqqran, iḥenjiren imeẓyanen d temɣarin, deg wass d ijjen, deg wass wiss třeṭṭac n uyur wiss tenɛac, wenni d ayur n Adar, u
{\ADD{xenni}} ad keccḍen marra min ɣarsen d takeccaḍt.

\VS{14}Tuɣa ittxeṣṣa ad ssuffɣen min iǧan di tira am yijj n uzerf, zeg ict n lɛamala ař tenneɣni s bṭayṭay i marra řegnus, ḥima ad iřin ḥezzmen i uya deg wass nni.

\VS{15}Ffɣen ireqqasen n tazřa, ttwacejjɛen s uzeyyar s wawař n ujeǧid, uca ittwassuffeɣ uzerf
{\ADD{ɛawed}} di lqelɛa n Cucan. Tuɣa ajeǧid d Hamam qqimen sessen, maca tandint n Cucan tuɣa-tt tehweř.


\par }{\BB \par }
{\BB \par }
{\MM \par }

\Chap{4}{\SH Lqarar n Istir
\par }
{\MM \VerseOne{1}{\ADD{Umi}} yargeb Murdaxay x marra min ittwaggen, icarreg tcamir nnes, yarḍ ict n txancet
{\ADD{issuyes}} iɣɣeḍ
{\ADD{x uzeǧif nnes}} uca iẓwa di řwesṭ n tendint, tuɣa issɣuyyu ict n tɣuyyit tejhed tarzeg.

\VS{2}Yiweḍ-dd ař tawwart n ujeǧid, minzi war iɛeddeř i uřa d ijj maḥend ad yadef ɣar tewwart n ujeǧid am yarḍ txancet
{\ADD{n wecḍan}}.

\VS{3}Di kuř lɛamala d kuř tandint mani yiweḍ řumur n ujeǧid, iřqef Udayen ijj n wecḍan d ameqqran d uẓummi d imeṭṭawen d iɣuyyan, uca qqimen aṭṭas zzaysen ẓẓřen di txancet n wecḍan d yiɣɣeḍ.


\par }{\MM \VS{4}Timsexxarin timeẓyanin n Istir d imsexxaren nnes icennɛen usin-dd maḥend ad tt xebbaren s uya uca teḥzen tjeǧidt aṭṭas. Tessekk tcamirat i Murdaxay maḥend ad tent yarḍ, ad ikkes taxancet nnes
{\ADD{n wecḍan}}, maca netta war tent iqbiř.

\VS{5}{\ADD{Xenni}} třaɣa Istir i Hatax, ijj zeg imsexxaren icennɛen n ujeǧid, wenni tuɣa i d as igga ujeǧid d amsexxar, uca tumur i-t x Murdaxay maḥend ad tessen min t yuɣin d mayemmi igga ammu.

\VS{6}Iffeɣ Hattax ɣar Murdaxay, ɣar wazzay
{\ADD{i iǧan}} zzat i tewwart n ujeǧid,

\VS{7}uca Murdaxay iɛawed as marra min d as imsaren d cḥař n nnuqart i iwaɛed Haman ad t iwzen i ixxamen n txubay n ujeǧid di ṭṭweɛ n ureddeǧ n Wudayen.

\VS{8}Netta iwca as ict n tiřemt n tira n uzerf i ittwassuffɣen di Cucan maḥend ad ten areddǧen, ḥima ad tt isscen i Istir u ad as yini u ad as yumur maḥend ad traḥ ɣar ujeǧid ad as tzawg u maḥend ad as tᵉttar zzat i wudem nnes di ṭṭweɛ n řgens nnes.

\VS{9}Yudef Hatax uca iɛawed awařen n Murdaxay i Istir.

\VS{10}Tessiweř Istir i Hatax uca tumur i-t
{\ADD{ad yini}} i Murdaxay:

\VS{11}“Marra imsexxaren n ujeǧid d marra řgens di lɛamalat n ujeǧid ssnen mliḥ belli marra wi ɣa yadfen ɣar ujeǧid deg wazzay n zzat, am war dd-ittwařaɣa, d aryaz niɣ d tamɣart
{\ADD{i iǧa}}, aqa
{\ADD{din}} xas ijj n řeḥkam waha, d řmewt, mɣir mařa ajeǧid isswiẓẓeḍ as azeǧaḍ
{\ADD{nnes}} n wureɣ, ḥima ad iqqim iddar. Třatin n wussan-a i iɛdun war xafi dd-iřaɣa ḥed maḥend ad dd-aseɣ ɣar ujeǧid.”

\VS{12}Ɛawden nitni awařen n Istir i Murdaxay.

\VS{13}{\ADD{Xenni}} inna Murdaxay, ad inin i Istir ɛawed: “War txemmam, aqa cem tzemmared ad tarewřed di taddart n ujeǧid, ktar x marra Wudayen nneɣni.

\VS{14}Minzi mařa cem tesseɣded s tidett di řweqt-a, ad din tiři řefsaset d usellek i Wudayen zeg webrid nneɣni, maca cem d taddart n babam ad ttwareddǧen. Wi issnen ma teksid aweqqar igellden ɣar ict n řweqt am tanita?”
\FTNT{◼}{{\FR 4:14 }{\FR{4:14
}}{\FT{}}{\FK{abrid}}{\FT{ - s Tɛibranit ‘amcan’.}}}

\VS{15}{\ADD{Xenni}} inna Istir, ittxeṣṣa ad dd-arren x Murdaxay:

\VS{16}“Uyur, smun marra Udayen i izeddɣen di Cucan uca ẓummem ayi i necc, war tᵉttem, war tsessem třata n wussan, ǧiřet d wass. Uřa d necc d temsexxarin inu timeẓyanin ad ẓumment ammu, uca xenni ad adfeɣ ɣar ujeǧid min war icuwwar ɛlaḥsab azerf. Mařa fniɣ,
{\ADD{xenni}} fniɣ!”

\VS{17}{\ADD{Xenni}} iffeɣ Murdaxay uca igga am mammec marra min x i d as tumur Istir.


\par }{\BB \par }
{\BB \par }
{\MM \par }

\Chap{5}{\SH Istir tᵉttar aɛawen n ujeǧid
\par }
{\MM \VerseOne{1}Deg wass wiss třata, imsar, aqa Istir tyarḍ arruḍ igellden uca truḥ tekkar deg wazzay n daxeř n taddart n ujeǧid, nican qibač i ujemmaḍ n taddart n ujeǧid. Tuɣa ajeǧid iqqim x řɛarc nnes di taddart igellden arendad n tewwart n taddart.

\VS{2}{\ADD{Umi}} iẓra ujeǧid tajeǧidt Istir tbedd deg wazzay, imsar, aqa tufa arḍa di tiṭṭawin nnes, ařami isseřqa ujeǧid azeǧaḍ
{\ADD{nnes}} n wureɣ i tuɣa ɣares deg ufus nnes i Istir uca tqarreb-dd Istir, tḥada tixeft n uzeǧaḍ.

\VS{3}{\ADD{Xenni}} inna as ujeǧid: “Min cem yuɣin,
{\ADD{a}} tajeǧidt Istir, niɣ min teɛna tutra nnem? Ad am temmewc, waxxa teǧa d azyen n tgeldit!”

\VS{4}Tenna Istir: “Mařa tusa as-dd i ujeǧid s řxaḍar, aqa netta ad dd-yas ass-a ak-d Haman ɣar zzardet i d as sswejdeɣ.”


\par }{\MM \VS{5}{\ADD{Xenni}} inna ujeǧid: “Arrem Haman ad iqeǧeq ad igg am mammec tenna Istir.”
{\ADD{Řami}} dd-yusa ujeǧid ak-d Haman ɣar zzardet nni i tessewjed Istir,

\VS{6}inna ujeǧid i Istir umi swin binu: “Min dayem
{\ADD{iǧan}} d meẓri? Ad am immewc. Min
{\ADD{iǧan}} d tutra nnem? Ad ɣarem tiři waxxa d azyen n tgeldit.”

\VS{7}{\ADD{Xenni}} tarra-dd xas Istir, tenna: “Wa d meẓri inu d tutra inu:

\VS{8}Mařa
{\ADD{xenni}} necc ufiɣ arḍa di tiṭṭawin n ujeǧid u mařa tusa as-dd i ujeǧid s řxaḍar ḥima ad issiweḍ meẓri inu d tutra inu, aqa ad dd-yas ujeǧid ak-d Haman ɣar zzardet inu nni d as i ɣa sswejdeɣ,
{\ADD{xenni}} tiwecca ad ggeɣ ɛlaḥsab awař n ujeǧid.”


\par }{\MM \VS{9}Iffeɣ Haman deg wass nni, ifarḥ u tuɣa-t x řxadar nnes aṭṭas, maca umi iẓra Haman Murdaxay iqqim di tewwart n ujeǧid, war ikkar, war ɣares inhezz,
{\ADD{xenni}} isɛar Haman s waṭṭas.

\VS{10}Maca Haman itebbet simant nnes u
{\ADD{umi}} yiweḍ ɣar taddart, ijja ad dd-asen imeddukkař nnes d Zarac, tamɣart nnes.

\VS{11}Issiweř Haman akidsen x uɛuǧi n wagřa nnes u x iḥramen nnes i ɣares iǧan s waṭṭas u x marra min zi i d as icenneɛ ujeǧid u d mammec i-t issgeɛɛed sennej i řḥukkam d imsexxaren n ujeǧid.

\VS{12}Ɛawed inna Haman: “Uřa d tajeǧidt Istir war tejji ḥed ad dd-yas ak-d ujeǧid ɣar zzardet i tessewjed, mɣir necc, uca aḥeqqa uřa d tiwecca ttwaɛarḍeɣ
{\ADD{jmiɛ}} ak-d ujeǧid.

\VS{13}Maca man aya marra war d ayi icqi min ɣa kkeɣ ttwařiɣ Murdaxay, Uday, iqqim di tewwart n ujeǧid.”

\VS{14}{\ADD{Xenni}} tenna Zarac, tamɣart nnes, jmiɛ ak-d imeddukkař nnes: “Ejj ad ssbedden ict n tḥenact
{\ADD{mani t ɣa ayřen}}, ad yiři řuɛřa nnes xemsin n iɣiřen uca ɣar ṣṣbeḥ ad tinid i ujeǧid, ḥima ad ɣares ayřen Murdaxay u
{\ADD{xenni}} ad tuyured s řefraḥet ɣar zzardet ak-d ujeǧid.” Ittɣiř as i Haman aqa man aya d ijj n ccwar icna uca ssbedden taḥnact n wayař.


\par }{\BB \par }
{\BB \par }
{\MM \par }

\Chap{6}{\SH Ccenɛet i Murdaxay
\par }
{\MM \VerseOne{1}Di ǧiřet nni simant nnes tuɣa yugi ad ikk iḍeṣ x ujeǧid uca inna ad as dd-awyen adlis n řidaret n imezruyen uca ɣrin zzaysen zzat i wudem n ujeǧid.

\VS{2}Ittwaf uran
{\ADD{dayes}}, aqa Murdaxay ixebbar x Biɣtana d Tarac, tnayen n imsexxaren icennɛen n ujeǧid, zeg iɛessasen n tewwart, inni tuɣa yarezzun ad wten afus n ujeǧid Aḥacwiruc.

\VS{3}{\ADD{Xenni}} inna ujeǧid: “Man ccan d řemɣaret i ittwaggen i Murdaxay x man aya?” Imsexxaren iḥuḍriyyen n ujeǧid nni tuɣa i d as ittsexxaren, nnan: “War d as ittwagg walu di ṭṭweɛ nnes!”

\VS{4}{\ADD{Xenni}} inna ujeǧid: “Wi
{\ADD{din}} barra deg wazzay?” Haman tuɣa ɛad mammec dd-ittadef ɣar wazzay n taddart n ujeǧid
{\ADD{i iǧan}} ɣar barra qaɛ ḥima ad yini i ujeǧid ḥima ad yayeř Murdaxay ɣar tḥenact n wayař, tenni i d as issewjed.

\VS{5}Imsexxaren n ujeǧid nnan as: “Aqa d Haman i da ibedden deg wazzay.”
{\ADD{Xenni}} inna ujeǧid: “Ejj i-t ad yadef!”


\par }{\MM \VS{6}{\ADD{Xmi}} yudef Haman, inna as ujeǧid: “Min ɣa ittwaggen ak-d weryaz i umi ixs ujeǧid ad t icenneɛ?” Ixemmem Haman deg wuř nnes: “Man wen ixs ujeǧid ad icenneɛ ktar zzayi?”

\VS{7}S uyenni yarra-dd Haman x ujeǧid: “Aryaz i ixs ujeǧid ad t icenneɛ,

\VS{8}ad as immewc tcamir igellden i zi innum ujeǧid ad yarḍ uřa d ayis i xef innum ujeǧid ad iniy uca ad ssarsen ijj n ttaj igellden x uzeǧif nnes.

\VS{9}Ad ggen tcamir d uyis deg ufus n ijj zi řḥukkam n ujeǧid,
{\ADD{ijjen}} zi tarwa n taṣiřet, uca ad zzayes ssyarḍen aryaz nni i ixs ujeǧid ad icenneɛ uca ad t ssnedhen x uyis deg wazzay n tendint, uca ad barrḥen: ‘Ammu i ɣa ittwagg ak-d weryaz, wenni ixs ujeǧid ad t icenneɛ!’ ”

\VS{10}{\ADD{Xenni}} inna ujeǧid i Haman: “Qeǧeq, ksi tcamir d uyis am mammec tennid uca egg amenni ak-d Murdaxay wenni iqqimen di tewwart n ujeǧid u war ttejji uřa d ijj n wawař ad iwḍa zi marra min tessiwřed.”


\par }{\MM \VS{11}Iksi Haman tcamir d uyis uca issyarḍ Murdaxay s tcamir u issnedh i-t x wazzay n tendint uca issekkar abarreḥ qibač nnes: “Ammu i ɣa ittwagg ak-d weryaz wenni umi ixs ujeǧid ad as icenneɛ!’ ”

\VS{12}{\ADD{Awarni aya}} iɛqeb Murdaxay ɛawed ɣar tewwart n ujeǧid, maca Haman yuyur deɣya ɣar taddart, iḥzen u tuɣa azeǧif nnes iřeḥḥef.

\VS{13}Iɛawed Haman i Zarac, tamɣart nnes, u i marra imeddukkař nnes marra min i d as imsaren.
{\ADD{Xenni}} nnan as imiɣisen nnes d Zarac, tamɣart nnes: “Mařa Murdaxay, wenni zzat i wudem nnes tebdid ad tewḍid, zi zzariɛet n Wudayen i yeǧa, war d as tzemmared, maca s tidett ad tewḍid zzat i wudem nnes.”

\VS{14}Umi nitni ssiwřen ɛad akides, usin-dd imsexxaren icennɛen d ujeǧid uca qeǧqen ad awyen Haman ɣar zzardet nni tessewjed Istir.


\par }{\BB \par }
{\BB \par }
{\MM \par }

\Chap{7}{\SH Řḥukm x Haman
\par }
{\MM \VerseOne{1}{\ADD{Umi}} dd-yiweḍ ujeǧid ak-d Haman ḥima ad swen ak-d tjeǧidt Istir,

\VS{2}inna ujeǧid, ɛawed deg wass wiss tnayen, ak-d tissit n binu i Istir: “Min dayem iǧan d meẓri,
{\ADD{a}} tajeǧidt Istir! Ad am immewc. D min
{\ADD{iǧan}} d tutra nnem? Ad ɣarem tiři waxxa d azyen n tgeldit.”

\VS{3}{\ADD{Xenni}} tarra-dd xas tjeǧidt Istir, tenna: “Mařa
{\ADD{xenni}} ufiɣ arḍa di tiṭṭawin nnec,
{\ADD{a}} ajeǧid, u mařa tusa as-dd i ujeǧid s řxaḍar, ejj ad ayi wcen tudart inu x meẓri inu u řgens inu x tutra inu.

\VS{4}Maɣar neccin nemmenz, necc d řgens inu, maḥend ad nettwareddeǧ u ad nettwateḥḥa. Mařa nemmenz am yisemɣan d tiyya, necc ad ssusmeɣ, minzi x uya řeḥṣaret war tᵉttiři anect ařami icuwwar ad ṣeddɛeɣ ajeǧid.”

\VS{5}{\ADD{Xenni}} issiweř ujeǧid Aḥacwiruc, inna i tjeǧidt Istir: “Min iɛna netta u mani iǧa wenni ɣar iǧa wuř iccur maḥend ad igg ammu?”

\VS{6}Tenna as Istir: “Aryaz
{\ADD{nni}} i d aneɣ iḥṣaren d řeɛdu
{\ADD{nneɣ}}, aqa d wa d Haman aɛeffan!”
{\ADD{Xenni}} innexřeɛ Haman zzat i wudem n ujeǧid d tjeǧidt.


\par }{\MM \VS{7}Ikkar ujeǧid s wesɛar, ijja tissit n binu uca yuyur ɣar weḥwic n řeqṣar. Haman iqqim ibedd maḥend ad iḥeccem tajeǧidt Istir di ṭṭweɛ n tudart nnes, maɣar yuca ak-d ujeǧid aqa iɛewweř ad as igg řɣar.

\VS{8}{\ADD{Ařami}} dd-idweř ijeǧid zeg weḥwic n řeqṣar ɣar taddart mani teǧa ṭṭabřa n binu, yufa Haman iwḍa x řemṭarbat i x tuɣa tezzeř Istir.
{\ADD{Xenni}} inna ujeǧid: “Řexxu aqa ihekkweř uřa d tajeǧidt ɣari di taddart!” Qaɛ war dd-iffiɣ wawař zeg uqemmun n ujeǧid, ařami tuɣa
{\ADD{imsexxaren}} řeḥḥfen as i Haman x uɣembub.

\VS{9}Ḥarbuna, ijj zeg imsexxaren icennɛen, inni tuɣa ibedden zzat i wudem n ujeǧid, inna: “Aqa din taḥnact
{\ADD{n wayař}}, tenni i tuɣa igga Haman i Murdaxay wenni tuɣa issiweř mliḥ deg ujeǧid, tbedd ɣar taddart n Haman u řuɛřa nnes xemsin n iɣiřen.”
{\ADD{Xenni}} inna ujeǧid: “Ayřem ɣares Haman!”

\VS{10}Uyřen Haman ɣar teḥnact i tuɣa igga netta simant nnes i Murdaxay uca yarsa wesɛar n ujeǧid.


\par }{\BB \par }
{\BB \par }
{\MM \par }

\Chap{8}{\SH Min igga ujeǧid di ṭṭweɛ n Wudayen
\par }
{\MM \VerseOne{1}Deg wass nni ajeǧid iwca as i tjeǧidt Istir taddart n Haman, řeɛdu n Wudayen, uca yusa-dd Murdaxay zzat i wudem n ujeǧid, minzi Istir txebbar s minzi
{\ADD{d as dd-ittas}} i nettat.

\VS{2}Ikkes-dd ujeǧid taxadent nnes n ucemmiɛ, tenni tuɣa dd-ikkes zi Haman uca iwca as-tt i Murdaxay, u Istir tegga Murdaxay x taddart n Haman.

\VS{3}Tessiweř Istir twařa nneɣni ak-d ujeǧid, tewḍa as ɣar iḍaren, tᵉtru u tḥeccem i-t maḥend ad issiggʷej taɛeffant n Haman, Ajaji, uřa d tameɛmuč i tuɣa ixarreṣ ḍidd i Wudayen.

\VS{4}Isswiẓẓeḍ ujeǧid i Istir azeǧaḍ
{\ADD{nnes}} n wureɣ.
{\ADD{Xenni}} Istir tekkar, tbedd zzat i wudem n ujeǧid,

\VS{5}tenna: “Mařa mliḥ i ujeǧid u necc ufiɣ řxaḍar zzat i wudem nnes u mařa tseggem tmesřact-a zzat i wudem n ujeǧid u necc udfeɣ as di řxaḍar di tiṭṭawin nnes, ejj ad arin
{\ADD{ca}} ḥima ad ttwabeḍřent tebratin nni di teǧa tmeɛmuč n Haman, mmis n Hammadata, Ajaji, tinni i yura i uhellek n Wudayen di marra lɛamalat n ujeǧid.

\VS{6}Maɣar mammec zemmarey ad xzareɣ řɣar i ɣa iřeqfen řgens inu? U mammec zemmareɣ ad xzareɣ ahellek n jjadira inu?”

\VS{7}{\ADD{Xenni}} inna ujeǧid Aḥacwiruc i tjeǧidt Istir u i Wuday Murdaxay: “Xzar, wciɣ taddart n Haman i Istir u netta s yixef nnes uyřeɣ t ɣar tḥenact, minzi isswiẓẓed afus nnes ɣar Wudayen.

\VS{8}Ad tarim kenniw
{\ADD{simant nwem}} s yisem n ujeǧid min iǧan icna di tiṭṭawin nwem di ṭṭweɛ n Wudayen. Cemmɛem t s txadent n ujeǧid, minzi tira i yuran s yisem n ujeǧid u cemmɛem tent s txadent n ucemmiɛ n ujeǧid, war izemmar ḥed ad tent ibḍeř.”


\par }{\MM \VS{9}{\ADD{Xenni}} ttwařaɣan imariren n ujeǧid, deg wass nni, deg uyur wiss třata, wenni umi
{\ADD{qqaren as}} ayur n Siwan, deg
{\ADD{wass}} wiss třata u-ɛicrin zzayes, uca uran am mammec marra min yumur Murdaxay,
{\ADD{aqa uran}} t i Wudayen, i ijeǧiden
{\ADD{i iǧan}} sadu i ujeǧid u i lwulat u i řḥukkam n lɛamalat, zi Řhend ař Kuc, mya u-sebɛa u-ɛicrin n lɛamalat,
{\ADD{i}} kuř lɛamala s tira nnes u
{\ADD{i}} kuř řgens s yiřes nnes u
{\ADD{ɛawed}} i Wudayen s tira nsen u s yiřes nsen.

\VS{10}Ittwari s yisem n ujeǧid Aḥacwiruc u tᵉttwacemmeɛ
{\ADD{tebrat}} s txadent n ucemmiɛ n ujeǧid uca ssekken tibratin nni ak-d ireqqasen n tazřa x yeysan, nyin x yeysan n tazřa igellden n jjadira icnan qaɛ.

\VS{11}{\ADD{Di tebratin nni}} iwca ujeǧid
{\ADD{ttesriḥ}} i Wudayen maḥend ad munen di kuř tandint i di ǧan, ad kkaren di ṭṭweɛ n tudart nsen, ḥima ad areddǧen, ad nɣen u ad teḥḥan kuř řɛeskar zi řgens d lɛamala nni ten i ɣa iḥṣaren, uřa d iḥenjiren imeẓyanen d temɣarin, u ḥima ad ṭṭfen min zzaysen,

\VS{12}{\ADD{d man aya}} deg wass d ijjen di marra lɛamalat n ujeǧid Aḥacwiruc, deg
{\ADD{wass}} wiss třeṭṭac n uyur wiss tenɛac, aqa-t d ayur n Adar.

\VS{13}Tuɣa ittxeṣṣa ad tᵉttwassuffeɣ ict n tiřemt n tira-ya am uzerf di marra lɛamalat maḥend ad ittwassargeb i marra řegnus, aqa Udayen ad iřin ḥezzmen deg wass nni ḥima ad ntaqmen zi řɛedyan nsen.

\VS{14}Ireqqasen n tazřa, inni yenyin x yeysan n tazřa igellden, ffɣen deɣya, ttwacejjɛen s uzeyyar s wawař n ujeǧid. Ittwassuffeɣ uzerf ɛawed di lqelɛa n Cucan.

\VS{15}Xas uca iffeɣ-dd Murdaxay zzat i wudem n ujeǧid deg useřham igellden
{\ADD{n ufiřu}} adehmani d ucemřař u s ijj n ttaj d ameqqran n wureɣ d useřham n řeqṭen azdad d ufiřu arjuwani, uca tandint n Cucan negzen dayes iwdan s řefraḥet.

\VS{16}Udayen tuɣa ɣarsen tfawt d řefraḥet, d warcuq d ccan.

\VS{17}Di kuř lɛamala u di kuř tandint mani ma dd-yiweḍ wawař n ujeǧid d uzerf nnes, tuɣa din řefraḥet d warcuq jar Wudayen d zzrud d wussan iṣebḥen u waṭṭas zi řegnus n temmurt dewřen d Udayen, minzi tewḍa-dd xasen tiggʷudi zeg Wudayen.


\par }{\BB \par }
{\BB \par }
{\MM \par }

\Chap{9}{\SH Anqam n Wudayen x řɛedyan nsen
\par }
{\MM \VerseOne{1}Deg uyur wiss tenɛac, wenni d ayur n Adar, deg wass wiss třeṭṭac zeg uyur nni, umi dd-tiweḍ
{\ADD{řweqt}} i di tuɣa ad ggen awař n ujeǧid d uzerf nnes, deg wass i di tuɣa ttrajan řɛedyan n Wudayen ad xasen mmenḍaren, tuɣa řḥař s řɛeks, maɣar Udayen mmenḍaren x yinni ten icarhen.

\VS{2}Ssmunen Udayen di tneddam nsen di marra lɛamalat n ujeǧid Aḥacwiruc, maḥend ad wten inni tuɣa ittexsen ad daysen ggen řɣar, uca uřa d ijj izemmar ad iqqim ibedd zzatsen, minzi marra řegnus tuɣa fecřen s tiggʷudi zeg Wudayen.

\VS{3}Marra řḥukkam n lɛamalat d ijeǧiden
{\ADD{i iǧan}} sadu ujeǧid d lwulat d imsexxaren n ujeǧid wcin afus i Wudayen, minzi tiggʷudi n Murdaxay tewḍa xasen,

\VS{4}minzi Murdaxay tuɣa ɣares ccan di taddart n ujeǧid uca řexbar nnes iffeɣ ɣar marra lɛamalat, minzi aryaz Murdaxay tuɣa ṣṣulṭa nnes tarenni ɛad.

\VS{5}Ɣeřben Wudayen marra řɛedyan nsen am ten ccaten s ssif, s wenɣay d uhellek. Ggin ak-d yinni ten icarrhen am mammec xsen nitni.

\VS{6}Di lqelɛa n Cucan nɣin u hellken Udayen xemsa-mya n yeryazen.

\VS{7}{\ADD{Uřa d}} Farcandata d Dalfun d Acfat

\VS{8}d Furata d Adalya d Aridata

\VS{9}d Farmacta d Arisay d Ariday d Wayzata,

\VS{10}ɛecra n iḥenjiren n Haman, mmis n Hamadat, řeɛdu n Wudayen, nɣin ten, maca war sswiẓẓḍen ca ifassen nsen ɣar tkeccaḍt.

\VS{11}Deg wass nni d ijj iwyen-dd qedda n imettan zzat i wudem n ujeǧid di lqelɛa n Cucan.

\VS{12}Inna ujeǧid i tjeǧidt Istir: “Di lqelɛa n Cucan Udayen nɣin u hellken xemsa-mya n yeryazen uřa d ɛecra n iḥenjiren n Haman. Min ɣa yiři ggin
{\ADD{ɛad}} di lɛamalat nneɣni n ujeǧid? Min din
{\ADD{ɛad}} ɣarem d asitem? Ad am immewc! Min tessitimed? Ad ɣarem yiři!”

\VS{13}{\ADD{Xenni}} tenna Istir: “Mařa mliḥ i ujeǧid, ejj ad immewc ttesriḥ i Wudayen
{\ADD{i iǧan}} di Cucan uřa d tiwecca maḥend ad ggen ɛlaḥsab azerf n wass-a, uca ejj ad ayřen ɛecra n iḥenjiren n Haman ɣar teḥnact.”

\VS{14}{\ADD{Xenni}} inna ujeǧid maḥend ad ggen amenni.
{\ADD{Řexdenni}} ittwassuffeɣ-dd ijj n uzerf di Cucan uca uyřen ɛecra n iḥenjiren n Haman.

\VS{15}Udayen nni
{\ADD{iǧan}} di Cucan, munen ɛawed deg wass wiss arbeɛṭac n uyur n Adar uca nɣin teřt-myat n yeryazen, maca war sswiẓẓḍen ca ifassen nsen ɣar tkeccaḍt.

\VS{16}Munen ɛawed Wudayen nneɣni di lɛamalat n ujeǧid ḥima ad kkaren di ṭṭweɛ n tudart nsen u ḥima ad ṭṭfen řehna zi ɣar řɛedyan nsen. Nɣin xemsa u-sebɛin-ařef n yeryazen jar inni ten icarrhen, maca war sswiẓẓḍen ca ifassen nsen ɣar tkeccaḍt.


\par }{\BB \par }
{\MM \par }
{\SH Ařeqqem n řɛid n ‘Purim’
\par }
{\MM \VS{17}Man aya imsar deg wass wiss třeṭṭac n uyur n Adar u deg
{\ADD{wass}} wiss arbeɛṭac zzayes areyyḥen uca ggin t d ijj n wass n zzardet d řefraḥet.

\VS{18}Udayen nni
{\ADD{iǧan}} di Cucan, munen deg
{\ADD{wass}} wiss třeṭṭac
{\ADD{n uyur}} uřa deg
{\ADD{wass}} wiss arbeɛṭac uca nitni areyyḥen deg wass wiss xemmesṭac uca ggin t d ijj n wass n zzardet d řefraḥet.

\VS{19}X uya Udayen, inni
{\ADD{iǧan}} di řkampu, inni izeddɣen deg tneddam břa řeḥyuḍ, ggin ass wiss arbeɛṭac n uyur n Adar d ijj n wass n řefraḥet d zzardet d řxar,
{\ADD{ass}} i di ssekkan arriɣalut ijj i wenneɣni.

\VS{20}Izemmem Murdaxay imezruyen-a uca issekk tibratin i marra Udayen nni
{\ADD{iǧan}} di marra lɛamalat n ujeǧid Aḥacwiruc, i yinni
{\ADD{iǧan}} yudsen d inni
{\ADD{iǧan}} iggʷejen,

\VS{21}maḥend ad ten arren ad ḥḍan ass wiss arbeɛṭac n uyur n Adar uřa d wass wiss xemmesṭac
{\ADD{zzayes}} zeg useggʷas ař aseggʷas
{\ADD{nneɣni}}

\VS{22}- ɛlaḥsab ussan i di ṭṭfen Udayen arraḥet zi řɛedyan nsen, u
{\ADD{ɛlaḥsab}} ayur nni tuɣa
{\ADD{i d asen}} ibeddřen zi řeḥzen ɣar refraḥet u zeg wecḍan ɣar wass aṣebḥan - ḥima ad ten arren d ussan n zzardet d řefraḥet u
{\ADD{ḥima}} kuř ijj ad issekk aɣiralut i wenneɣni u
{\ADD{ḥima}} ad wcen i imezřaḍ.

\VS{23}Qebřen Wudayen min bdan ad ḍfaren
{\ADD{ɛad}} u min d asen yuran
{\ADD{s ufus}} n Murdaxay,

\VS{24}minzi Haman, mmis n Hamadata, Ajaji, řeɛdu n marra Udayen, tuɣa ittxarreṣ ijj n wenway ḍidd i Wudayen maḥend ad ten ihellek, u netta tuɣa inḍar ‘Pur’, aqa-t d taqedduḥt, ḥima ad ten yareddeǧ u ad ten ihellek.

\VS{25}{\ADD{Maca}} umi dd-tusa
{\ADD{Istir}} zzat i wudem n ujeǧid, yumur netta s tira maḥend ad yarr x uzeǧif nnes anway-a d aɛeffan, tenni tuɣa ixarreṣ ḍidd i Wudayen, uca uyřen t, netta d iḥenjiren nnes, ɣar teḥnact.
\XREF{◘}{{\XO 9:25 }{\XO{9:25
}}{\XT{Ist. 8:8}}}

\VS{26}X uya řaɣan ussan-a ‘Purim’, zeg isem n ‘Pur’. X uya, zi ssibbet n wawařen n tebrat-a u
{\ADD{zi ssibbet n}} min ẓrin s yixef nsen zi man aya u
{\ADD{zi ssibbet n}} min d as imsaren,

\VS{27}kkaren ad ḥḍan ussan-a uca qebřen Wudayen i yixef nsen u i zzariɛet nsen u i marra inni ɣarsen dd-iqqnen, maḥend war ssɛeddun ca ad ḥḍan tnayen n wussan-a am mammec yura u ɛlaḥsab řweqt i ɣarsen ittwaggen i kuř aseggʷas,

\VS{28}uca ad idaren u ad ḥḍan ussan-a di kuř jjiř, di kuř řaǧ, di kuř lɛamala u di kuř tandint u war ssɛeddun ca ussan-a n Purim jar Wudayen u war ittᵉttwagg uneggar ɣar řidaret nsen s zzariɛet nsen.

\VS{29}Tura tjeǧidt Istir, yeǧis n Abiḥayil,
{\ADD{ict n twařa nneɣni jmiɛ}} ak-d Wuday Murdaxay, s marra tizemmar
{\ADD{nsen}}, ḥima ad ggen asecni di tebrat-a wiss tnayen x
{\ADD{tmesřact n}} Purim.

\VS{30}Issekk tibratin i marra Udayen di mya u-sebɛa u-ɛicrin n lɛamalat n tgeldit n Aḥacwiruc,
{\ADD{jmiɛ}} ak-d wawařen n řehna d řaman,

\VS{31}ḥima ad neyycen ussan-a n Purim di řweqt nsen ittwaggen, am mammec d asen yumur Wuday Murdaxay,
{\ADD{jmiɛ}} ak-d tjeǧidt Istir, u am mammec ggin x yixef nsen u x zzariɛet nsen,
{\ADD{ak-d}} řumurat x uẓummi d uweṭṭu nsen n ugejdur.

\VS{32}X řumur n Istir bedden wawařen-a x
{\ADD{Řɛid n}} Purim uca man aya ittwara deg ijj n wedlis.


\par }{\BB \par }
{\BB \par }
{\MM \par }

\Chap{10}{\SH Řemɣaret tameqqrant n Murdaxay
\par }
{\MM \VerseOne{1}Igga ujeǧid Aḥacwiruc ḍḍariba x
{\ADD{yinni sadu nnes}} di temmurt u di tegzirin n řebḥar.

\VS{2}Marra min igga
{\ADD{Murdaxay}} n jjehd d tzemmar uřa d abarreḥ x řemɣaret n Murdaxay, wenni d as iwcin ujeǧid ijj n ccan imɣar, ma war ten urin deg wedlis n imezruyen n ijeǧiden n Maday d Lfurs?

\VS{3}Minzi tuɣa Murdaxay d wenni wiss tnayen awarni i ujeǧid Aḥacwiruc, uca tuɣa-t d ameqqran jar Wudayen u aṭṭas zeg aytmas arḍan zzaysen u netta tuɣa yarezzu min iǧan ḥsen i řgens nnes u tuɣa issawař s řxar x marra inni n řgens nnes.


\par }